ועדת הכספים, כנסת 20, פרוטוקול מספר 91, 2015-10-12 10:00

משה גפני: בוקר טוב.

משה גפני: אני פותח את ישיבת ועדת הכספים.

משה גפני: על סדר-היום: הצעת חוק התקציב לשנות התקציב 2015 ו-2016, התשע"ה-2015.

משה גפני: הבוקר יש לנו הכבוד לארח את שר הרווחה והשירותים החברתיים, חבר הכנסת חיים כץ, אשר ידיו רב לו בנושא רווחה ודברים שאנחנו דנים בהם בתחום המשרד שבו הוא מופקד.

משה גפני: אנחנו לומדים ממנו איך לנהל ישיבת ועדה וגם איך מעבירים חוקים חברתיים וכשצריך ללכת בכוח, איך הולכים בכוח.

חיים כץ: איפה נציג האוצר?

משה גפני: עוד מעט יגיע.

חיים כץ: אנחנו מתחילים בלעדיו?

משה גפני: המשק הישראלי הוא משק חזק.

משה גפני: ברוך השם, עמדנו במשברים כלכליים עולמיים והיה חשש שמדינת ישראל, בהיותה מדינה קטנה, חלק גדול מתקציבה הולך לביטחון.

משה גפני: היא מדינת מוטת ייצור.

משה גפני: חששנו שאנחנו עלולים ליפול גם באיכות החיים, גם ברמת החיים וגם בנושאים השונים.

משה גפני: התברר שזה לא קרה.

משה גפני: להפך, מדינת ישראל התחזקה מבחינה כלכלית ובאותם שנים גם היתה צמיחה גדולה.

משה גפני: גם האבטלה ירדה ואנחנו רחוקים מאוד ממדינות אחרות.

משה גפני: דא עקא, שבכל הדיונים שאנחנו מקיימים כאן מתברר שהפערים החברתיים הולכים וגדלים, ככל שהמשק חזק יותר, וגם אם חלק מהאנשים משתכרים שכר גבוהה, הפערים הולכים וגדלים.

משה גפני: לעומת מדינות העולם, אנחנו הופכים להיות מדינה נאו קפיטליסטית, שיש בה הרבה אנשים שמרוויחים הרבה כסף, שזה בסדר.

אילן גילאון: זה קפיטליסטית בולשביקית, לא ניאו קפיטליסטית.

משה גפני: על כל פנים, זאת תמונת המצב שאיתה, אדוני השר, צריך להתמודד.

משה גפני: משרד הרווחה הוא המשרד הכי חברתי שיש.

משה גפני: הייתי אף אומר המשרד הכי יהודי.

משה גפני: על-פי מה שכתוב בתורה: "כי לא יחדל אביון מקרב הארץ, על כן אנוכי מצווך לאמור: פתוח תפתח את ידך לאחיך, לענייך ולאביונך בארצך".

משה גפני: זאת אומרת, יש מצב שבו יש עניים בחברה.

משה גפני: כך העולם נברא.

משה גפני: יש אנשים שהם במצב כלכלי קשה ויש כאלה שגורלם הרע להם, נכים, כאלה שצריכים את הסיוע של המשרד ומטבע הדברים הם לא יכולים להתגבר על זה לבד.

משה גפני: מטבע הדברים, המשרד שלך מופקד על כל הדברים הללו.

משה גפני: אני חושב שאתה האיש הנכון במקום הנכון.

משה גפני: מהיכרותי איתך, הובלנו מיזמים משותפים יחד וניהלנו מאבקים יחד.

משה גפני: אני חושב שאתה יודע לעשות את זה טוב יותר מרבים אחרים.

משה גפני: אני מברך אותך.

משה גפני: זאת פעם ראשונה שאתה נמצא פה בוועדה.

משה גפני: אני מברך אותך על התפקיד, אני מברך את סגן השר, את המנכ"ל, את הצוות ואת כולם.

משה גפני: לפני שאני מעמיד בפניך את הבמה לשמוע את התכניות שלך, אני רוצה להגיד משהו.

משה גפני: ביום חמישי היתה כתבה בעיתון גלובס.

משה גפני: אני רוצה לדבר בעיקר על החרדים אבל הוא מזכיר גם את הערבים.

משה גפני: אמיר לוי, הממונה על התקציבים, הביא לפה שקף שהראה בעוד הרבה שנים החרדים והערבים יהיו פה למעלה ממחצית האוכלוסייה.

משה גפני: לא אהבתי את זה, למען האמת.

מיקי רוזנטל: רצית שיהיו 70%.

משה גפני: לא.

משה גפני: לא 70% וגם לא 50%.

משה גפני: אמרתי בישיבה שאמרו את זה גם לפני 20 שנה ולא קרה שום דבר ולא הולך לקרות שום דבר.

משה גפני: אני רק לא אהבתי את השקף הזה.

משה גפני: לקח את זה כתב של העיתון וכתב שגפני לא מבין שלחלק הדמוגרפי יש השלכות כלכליות.

משה גפני: לחלק הדמוגרפי יש השלכות כלכליות, אני לא צריך מוסר מאף אחד.

משה גפני: אבל הוא עשה שם דבר חמור כשאמר שהחרדים לא מגיעים לרף המס ולכן הם לא משלמים מיסים והם גם עובדים בשחור.

משה גפני: לכן, בהזדמנות הזאת, מכיוון שכל מיני נושאים מהסוג הזה מגיעים גם למשרד הרווחה, אני מזמין את הכתב הזה אלי ציפורי לעימות פומבי.

משה גפני: הוא יביא את הנתונים שלו ואני אביא נתונים, איך בשירות המדינה כמעט ואין עובדים חרדים.

משה גפני: מתוך מאות עובדי חברות ממשלתיות כמעט ואין עובדים חרדים.

משה גפני: מתוך דירקטוריונים שונים שיש במדינה, כמעט ואין אנשים חרדים.

משה גפני: אז אנחנו נעשה את החשבון מי מפרנס את מי?

משה גפני: האם הוא מפרנס את החרדים או אנחנו מפרנסים את אלו שאינם חרדים?

משה גפני: אני בעד ויכוח, אני בעד דיון.

משה גפני: אני נגד ההשמצות של מגזר שלם שרוצה להתפרנס ועושה כל מאמץ.

משה גפני: לכן, אדוני השר, אני מתנצל שניצלתי את הבמה הזאת.

משה גפני: על כל פנים, אני מזמין אותו לעימות פומבי.

משה גפני: איפה שהוא רוצה, מתי שהוא רוצה, חוץ משבת וחגים.

משה גפני: אדוני השר, חיים כץ, שר הרווחה והשירותים החברתיים, הבמה לרשותך.

חיים כץ: בוקר טוב.

חיים כץ: שמעתי בקשב את מה שאמרת.

חיים כץ: אני אגע קצת בעניין שדיברת עליו.

חיים כץ: אני אפתח ואחרי ידבר המנכ"ל ואחריו הממונה על התקציבים באגף.

חיים כץ: באתי למשרד ומצאתי משרד עם 2,983 עובדים.

חיים כץ: רובם הם אלה שמטפלים בדור הנזקקים של היום והם דור הנזקקים הבא.

חיים כץ: הם, בפרישתם לפנסיה הם הולכים להיות נזקקים.

חיים כץ: מצאתי משרד שיש בו, בדירוג המח"ר ובדירוג המנהלי, כ- 607 עובדים שהשכר שלהם 4,000 שקלים ועוד 1,000 שקלים תוספת השלמת הכנסה.

חיים כץ: מתח הדרגות שלהם הוא כזה שבגיל 30 מגיעים לסוף הדרך ו-37 שנים מחכים עד הפרישה והוא הולך להיות עני.

חיים כץ: זה מהצד האחד.

חיים כץ: זה בלתי סביר ובלתי מקובל.

חיים כץ: זה בלתי סביר ובלתי מקובל.

חיים כץ: עובדי משרד הרווחה מרוויחים הרבה פחות ממה שאמרת קודם.

חיים כץ: 20% מהם מקבלים השלמת הכנסה של 1,000 שקלים בשביל להגיע ל-5,000 שקלים שכר מינימום.

חיים כץ: למען האמת פניתי לקובי אמסלם הממונה.

חיים כץ: הוא בדק ואמר שאני צודק ויש טיפול בעניין הזה.

חיים כץ: אני מקווה שהיום זה ייגמר.

חיים כץ: יש טיפול בעניין הזה וצריך לתגמל את העובדים האלה ולהביא אותם לפחות שכר מינימום.

חיים כץ: היום יש לנו ישיבה בעניין.

חיים כץ: 2,983 עובדים רק במשרד הרווחה ללא הביטוח הלאומי.

חיים כץ: בביטוח הלאומי הכול בסדר.

חיים כץ: אין לי טענות על שכר העובדים.

חיים כץ: יש צרות אחרות בביטוח הלאומי אבל במשרד הרווחה, אלה שמטפלים היום הם דור הנזקקים הבא.

חיים כץ: הסתכלתי על אחד שפורש עוד חודש לפנסיה.

חיים כץ: אחרי 46 שנה הוא יקבל 3,800 שקלים פנסיה.

בצלאל סמוטריץ': למה זה שונה ממשרדים אחרים?

חיים כץ: זה שונה.

חיים כץ: במשרד הביטחון זה לא קרה, במשרד האוצר זה לא קרה, בשירות התעסוקה זה לא קרה, בביטוח הלאומי זה לא ככה.

חיים כץ: יש שונות, לא כל משרדי הממשלה זה אותו דבר.

בצלאל סמוטריץ': אין מדרגות שכר קבועות?

חיים כץ: יש הגדרת תפקידים.

חיים כץ: אם אתה בא למשרד הרווחה ואני נותן לך נהג, אתה מוגדר נהג.

חיים כץ: נהג יכול להתקדם במתח דרגות מ-14 עד 16.

חיים כץ: אבל אם אתה קורא לו "מוביל דרך" אז הוא כבר יכול מ-17 עד 19.

בצלאל סמוטריץ': ההבדל הוא סמנטי מן הסתם.

חיים כץ: כן.

חיים כץ: ההגדרות הן סמנטיות.

חיים כץ: אם אתה קורא לו "מעצב דרך", אתה יכול גם לקרוא לו אדריכל נוף.

בצלאל סמוטריץ': המשמעות היא, שהיסטורית השאירו את העובדים במשרד הרווחה - - -

חיים כץ: כן.

חיים כץ: למען ההגינות, אני רוצה להגיד שבאתי למשרדי הממשלה.

חיים כץ: הם בדקו ואמרו לי שאני צודק והנושא מטופל בימים אלה.

יוסי יונה: זה כן שתהיה להם הזדהות עם העניים.

חיים כץ: תקציב כולל שכר של משרד הרווחה היה 5.559 מיליארד.

חיים כץ: זה התקציב הכולל.

חיים כץ: 500 מיליון היה שכר לכל העובדים.

חיים כץ: עם מצ'ינג השתתפות העיריות זה היה 7.313 מיליארד.

חיים כץ: היינו צריכים לטפל כמעט בכל דבר: בעוני, בביטחון התזונתי, בילדים בסיכון.

חיים כץ: כשאתה נכנס למשרד הזה ואתה רואה את הנושאים, אתה חושב שאתה נמצא בתאונת דרכים גדולה, המון פצועים.

חיים כץ: לצערי לא קיבלנו מספיק כסף ואתה צריך שהפרמדיק יבדוק מי צריך חוסם עורקים.

חיים כץ: גם זה ששבר את הרגל כואב לו והוא צועק.

חיים כץ: במעט שיש לך אתה צריך להתוות לאן אתה הולך ומה אתה מקבל.

חיים כץ: הדרישה של המשרד היתה 3,287,000,359 שקלים.

חיים כץ: אלה היו צרכי המשרד בשביל לטפל בכל.

חיים כץ: לא לפתור את כל הבעיות אבל לגעת בכל.

חיים כץ: כדי להשאיר חותם היינו צריכים 3,287,000,359 שקלים וזה הכול תוספות.

מיקי רוזנטל: לאיזה יעדים?

מיקי רוזנטל: צמצום העוני ב-5%?

מיקי רוזנטל: כיבוי שריפות?

מיקי רוזנטל: יש כל-כך הרבה עניינים, שגם 30 מיליארד לא יספיקו.

חיים כץ: אנחנו חשבנו שאנחנו צריכים להוסיף לילדים בסיכון 92 מיליון שקלים, בשביל ללכת צעד גדול קדימה.

חיים כץ: תרגמנו את זה לתוספת היומית.

חיים כץ: התוספת היומית זה 6.14 שקלים.

חיים כץ: זה מה שהיינו צריכים.

חיים כץ: בכל נושא שאתה נוגע, זה מה שהיינו צריכים כשאני מפרק את זה.

חיים כץ: ישבנו מול האוצר.

חיים כץ: האוצר אמר: אתם צריכים את הכסף הזה אבל אין לנו.

חיים כץ: ישבנו למשא ומתן וסגרנו ואין לי טענות אליהם.

חיים כץ: אני גם לא רוצה שתוסיפו.

חיים כץ: למרות צרכי המשרד, מה שסגרנו ולחצתי יד, סגרנו.

חיים כץ: יש עוד שנה.

חיים כץ: להגיד לכם שיצאתי במלוא תאוותי בידי?

חיים כץ: לא.

חיים כץ: קיבלנו סדר גודל של 1.505 מיליארד, שזה מורכב מכל מיני ועדות שהביאו לשנת 2016.

חיים כץ: תוספת התקציב ישירות למשרד היא 876 מיליון שקלים.

חיים כץ: 580 דרך דוח העוני קצבאות לזקנים.

חיים כץ: כ-100 מיליון זה העובדים הסוציאליים בהסכם של ההסתדרות, תקנים, תוספות שכר, צו הרחבה, הכול.

חיים כץ: אלה המספרים.

חיים כץ: אני מאמין שבדיונים הכלליים בוועדות השונות ייכנס עוד 100 מיליון.

חיים כץ: אני מאמין.

חיים כץ: אלה דברים שאנחנו יודעים, דברים שאנחנו לא יודעים.

חיים כץ: חברי הכנסת יתקנו, למרות שאני פה לא קורא לאף חבר כנסת ואומר לו: שמע, בסעיף זה וזה אני צריך שתוסיף לי מיליון שקלים.

חיים כץ: אני לא פונה.

חיים כץ: ישבתי מול יאיר.

חיים כץ: הוא עשה את העבודה שלו, אני עשיתי את העבודה שלו.

חיים כץ: סיכמתי, לחצתי יד.

מנואל טרכטנברג: ומה שאמרת לגבי השכר של העובדים?

חיים כץ: בזה אני מטפל, זה כסף קטן.

חיים כץ: אם אני אתן להם תוספת של 3 מיליון שקלים לשנה, במספרים זה ייתן לעובדים 500 שקלים.

חיים כץ: העובדים הסוציאליים, בצו הרחבה הם יגיעו לשכר נורמלי ונעלה קצת תקנים.

חיים כץ: בינואר נפתח הסכם במגזר הציבורי.

חיים כץ: המטרה במגזר הציבורי היא לעשות סדר במגרש.

חיים כץ: לעשות סדר במגרש זה אומר שהשכר התחילי יהיה שכר מינימום.

חיים כץ: יכול להיות שלאוצר זה לא עולה היום כסף.

חיים כץ: זאת תהיה הדרישה.

חיים כץ: מאיפה אני יודע?

חיים כץ: אני קרוב לאבי ניסנקורן, אנחנו מדברים הרבה, אנחנו נפגשים.

חיים כץ: לא יכול להיות שקובעים שכר מינימום ולוקחים אדם ואומרים לו: אתה תרוויח 4,000 שקלים.

חיים כץ: מכיוון ששכר המינימום הוא 5,000, אתה תקבל 5,000 שקלים.

חיים כץ: אתה תקבל 1,000 שקלים תוספת.

חיים כץ: ה-1,000 שקלים האלה זה לפנסיה, יש על זה את כל ההפרשות, יש הכול.

חיים כץ: אבל הם מקבעים אותך ואומרים: אתה הולך להיות עני.

חיים כץ: למה?

חיים כץ: כי אחרי חמש שנים אתה מקבל דרגה שהיא 300 שקלים.

חיים כץ: אז תוספת השלמה יורדת ל-700.

חיים כץ: בעוד 5 שנים תקבל עוד 300, תוספת ההשלמה יורדת ל-400.

חיים כץ: 15 שנה הם תופרים אותך שאתה לא עולה בשכר.

חיים כץ: הם קובעים לך בכניסה.

חיים כץ: ההשלמה הזאת קובעת את השכר ל-15-20 שנה קדימה.

חיים כץ: הם אומרים: אתה הולך להיות עני.

חיים כץ: אתה לא תשתנה, לא תזוז משכר המינימום שלך.

חיים כץ: אז גם אם זה לא יעלה כסף היום לאוצר, זה ייתן תקווה לאנשים שיש להם לאן לשאוף, יש להם לאן ללכת.

חיים כץ: יש להם לאן לרצות.

חיים כץ: היום מגיע עובד והוא יודע שעם אותו שכר הוא יצא לפנסיה בעוד 50 שנה.

חיים כץ: עכשיו הוא גם יודע שאין לו לאן להתקדם, אז למה שיעבוד?

חיים כץ: בנציבות המדינה לא נותנים לפטר, גם את מי שלא רוצה לעבוד.

חיים כץ: איזה דרישות יכולות להיות לך ממנו.

חיים כץ: מי יודע לקבל צריך לדעת לתת.

חיים כץ: מי שיודע לתת צריך לדעת לקבל.

חיים כץ: זה לא יכול להיות חד סטרי.

חיים כץ: זאת בעיה גדולה שאנחנו צריכים להתמודד איתה פה בכנסת.

חיים כץ: זאת בעיה גדולה.

חיים כץ: אני מקווה שכשבינואר ייפתח הסכם במגזר הציבורי, ברור לי שאחת הדרישות תהיה שהשכר התחילי יהיה שכר המינימום.

חיים כץ: אני לא נכנס לעוד דרישות שיש שם, כי בשורה התחתונה אני לא עושה את העבודה של אבי.

חיים כץ: הוא מספיק חזק לעשות את זה לבד.

חיים כץ: אני מבין שיש לו פה גם תמיכה.

משה גפני: יש עוד משרדים כאלה?

חיים כץ: יכול להיות שמשרד החקלאות.

חיים כץ: אני הגעתי והסתכלתי על הדוח של העובדים.

חיים כץ: ביקשתי לניתוחים לגילאים.

חיים כץ: אני רואה בדרגה 16 הולך לצאת לפנסיה אחרי 46 שנה.

חיים כץ: ביקשתי טבלאות שכר.

חיים כץ: אני רואה דרגה 16 יסוד, 4,600 יסוד.

חיים כץ: אמרתי: מה זה?

חיים כץ: 70% פנסיה?

חיים כץ: 3,300 שקלים הוא הולך להיות עני וזאת אחרי 46 שנות עבודה, הוא לא קיבל קצבאות.

חיים כץ: דבר נוסף.

חיים כץ: אם תעזרו לנו, אני מקווה שנפתור את זה.

חיים כץ: אז זה אולי יעזור לעוני.

חיים כץ: יש חד הוריות ואנשים שמקבלים הבטחת הכנסה.

חיים כץ: הם מקבלים בערך 3,000 שקלים.

חיים כץ: אולי זה קצת יותר.

חיים כץ: יש להם דיסריגרד של 1,000 שקלים.

חיים כץ: זה לא מעניין אם זה 800 או 200.

חיים כץ: דיסריגרד זה הסכום שהוא פטור ממס בנוסף לקצבה שהם מקבלים.

חיים כץ: עכשיו אנחנו רוצים להוציא אותם למעגל העבודה.

חיים כץ: על כל שקל מעל הדיסריגרד, 70% מס מהשקל הראשון.

חיים כץ: למה לצאת לעבודה?

חיים כץ: למה לצאת לעבודה?

חיים כץ: אז מה עושים?

חיים כץ: או עובדים בשחור או לא עובדים.

חיים כץ: אנחנו מדברים על הוצאת אנשים ממעגל העוני ולהכניס אותם למעגל העבודה.

חיים כץ: תוריד את המס ל-30%.

חיים כץ: תוריד ל-25%, או תשווה אותו למס שאתה משלם כשאתה מרוויח 5,000 שקלים, הקצבה פלוס הדיסריגרד.

חיים כץ: תעשה השווה.

חיים כץ: פה אני לא אוהב את התשובות של האוצר: אם נעשה את כך ונוריד, הם יוכלו להגיע ל-10,000 או 11,000 שקלים ברוטו.

חיים כץ: וואלה, אז מה?

חיים כץ: אבל תיתן להם את הכבוד שלהם.

חיים כץ: הם יצאו לעבודה.

חיים כץ: הם ירגישו שייכות, הם ירגישו תורמים והם לא יהיו עניים.

חיים כץ: אם הם לא יהיו עניים הם לא יצטרכו לקבל קצבאות.

חיים כץ: אימא שלי עליה השלום אמרה לי: תהיה לארג' בכסף קטן, תרוויח בכסף גדול.

חיים כץ: זה מה שהיא אמרה לי.

חיים כץ: צדקה, היא כבר איננה.

<סעדה יקותיאלי: אני אימא ל-10 ילדים.

<סעדה יקותיאלי: אני יודעת מה זה להתמודד בארץ שלנו עם זה שאין כסף.

חיים כץ: אני מאוד רוצה לקוות.

חיים כץ: אני חושב שפה יהיה לוועדת הכספים מה להגיד.

מנואל טרכטנברג: האם העלית את העניין של הדיסריגרד בפני האוצר?

חיים כץ: העליתי את זה מול האוצר.

משה גפני: דיברנו על זה כאן בוועדה.

משה גפני: אנחנו אמורים להכניס את זה לחוק ההסדרים.

חיים כץ: אני קודם מדבר איתם ואחר-כך מדבר איתכם.

חיים כץ: אני לא אומר לכם בשביל שהם ישמעו.

חיים כץ: לשמחתי גם הביטוח הלאומי תומך בזה.

חיים כץ: כל בר דעת מבין שזה win win.

יוסי יונה: אז מה הנימוק ההפוך?

חיים כץ: שאולי הם יגיעו ל-12,000 שקלים ואז יקבלו קצבאות ב-12,000 שקלים.

חיים כץ: אין לנו עניין שיקבלו קצבאות ב-12,000 שקלים אבל מפה ולהגיד שחותכים מהתחלה וסוגרים זה לא עובד.

חיים כץ: זה לא עובד.

חיים כץ: גם לא צריך הרבה לשבת.

חיים כץ: אני מאמין בסטטיסטיקה במספרים גדולים והיא פותרת את כל הבעיות.

חיים כץ: סגרת?

חיים כץ: יש סטייה של 2% ימינה או שמאלה?

חיים כץ: אז זה לא מושלם.

חיים כץ: פה יושבים פרופסורים ופשוטים, אילן גילאון ואני.

מיקי רוזנטל: אילן גילאון היהלום הכי יקר בכתר.

חיים כץ: אני אומר לכם שגם הפרופסורים לא מוציאים בכל מבחן 100.

חיים כץ: אם מוציאים 90 או 95 זה נחמד.

חיים כץ: זה לא נחמד, זה יפה או יפה מאוד.

חיים כץ: אז לא עשינו משהו מושלם אבל הרווחנו זמן.

חיים כץ: האויב של הטוב מאוד זה המצוין.

חיים כץ: משקיעים להביא עוד 5 נקודות זמן מטורף, חבל על הזמן.

חיים כץ: צריך לבוא ולעשות סדק בקיר.

חיים כץ: ועדת העבודה והרווחה עשתה סדק בקיר בכמה דברים.

חיים כץ: אחד, יינתן מענה לילדים שיוצאים מפנימיות אחרי גיל 18.

חיים כץ: עד עכשיו לא היה מענה.

חיים כץ: הם היו נזרקים לרחוב.

חיים כץ: הם היו מקבלים טיפול עד גיל 18 ואחר-כך לך לרחוב.

חיים כץ: זה לא הרבה כסף, סדק בקיר.

מיקי רוזנטל: אתה יכול לפרט קצת?

חיים כץ: האנשים יפרטו.

חיים כץ: האנשים עבדו, אני באתי לבלות.

חיים כץ: אז תהיה נגיעה בזה.

חיים כץ: מיקי, אתה יודע, ברגע שהתחלת זה יתרחב.

חיים כץ: אף אחד לא נולד ישר לבר מצווה, לאט לאט.

אילן גילאון: היה לך יותר טוב כשהיית יו"ר הוועדה.

חיים כץ: לא, לא, מרוצה אני.

חיים כץ: אני מקווה שהממשלה הזאת תחזיק מעמד ואז אילן גילאון יבוא - - -

אילן גילאון: בתוך תוכנו הר הבית בליבנו.

חיים כץ: אילן, אותך לא מעניין הר הבית.

חיים כץ: אני מכיר אותך יותר משנה ואל תעשה לי פוזות.

חיים כץ: אם היה מעניין אותך הר הבית לא הייתי עושה אותך יו"ר תת ועדה לנגישות והיית מקדיש ימים ולילות לנגישות.

חיים כץ: היית יושב שם ליד הר הבית.

חיים כץ: אל תעשה פוזות, לפחות לא עלי.

נורית קורן: הוא ידאג לנגישות במערת המכפלה.

חיים כץ: יש שם פיר והולכים לעשות.

נורית קורן: הגשתי הצעה בעניין.

אילן גילאון: השמים הם הגבול וגם אותם ננגיש.

חיים כץ: אני אתן עוד דוגמה של אפליה שתוקנה בתקציב הזה.

חיים כץ: זקן שקיבל קוד ממשרד הרווחה לבית אבות, היה משלם הרבה יותר.

חיים כץ: הקוד היה פחות מקוד של משרד הבריאות.

חיים כץ: כל המשפחה שלו היתה הולכת למבחני הכנסה.

חיים כץ: היו שואלים את האחים, את הדודים, אם יש לו כסף, כמה הוא מרוויח, להביא תלושים, מה שלא קרה במשרד הבריאות.

חיים כץ: זה יושווה.

חיים כץ: סמוטריץ שאל אם יש משרד כזה ומשרד כזה.

חיים כץ: כן, וזה יושווה.

חיים כץ: קוד של משרד הרווחה יהיה שווה לקוד של משרד הבריאות.

מיקי רוזנטל: רק מיטות סיעודיות אין, הכול בסדר.

חיים כץ: מאחר ואני לא מחוקק ואתם מדברים גם על סיעוד וגם על גמלאות.

חיים כץ: אני הולך להגיד לך שלדור הנזקקים הבא, בנוסף לחרדים ולערבים, יהיו כל אלה שנכנסו למעגל העבודה אחרי ינואר 1995.

חיים כץ: הממונה על שוק ההון והביטוח בשחיטה שוחטת את הפנסיות של האנשים, שוחטת.

חיים כץ: גם לפה אתה צריך להיכנס, גפני.

חיים כץ: תהיה ירידה דרמטית של פנסיות של אנשים עד 50%.

חיים כץ: היא עושה את זה בקלי קלות, בכל מיני תקנונים.

חיים כץ: אם אנחנו מדברים לפרוטוקול, אז תדע שהעברנו בפנסיה מ-70% ל-30% אג"חים, היתה ערבות מדינה והחלטת ממשלה על שני נושאים: עליית תוחלת החיים וירידת הריבית בעולם.

חיים כץ: יש ערבות ואני אביא לך את המסמך כתוב.

אראל מרגלית: מה עם מחירי הנפט?

חיים כץ: לא מעניין.

חיים כץ: אראל, מאחר ואתה מבין בחשבון.

חיים כץ: פעם אדם הלך לשוק העבודה הוא ידע עם מה הוא הלך להיפגש.

חיים כץ: הוא קיבל אחוזים מהשכר כפנסיה, הוא צבר אחוזים.

חיים כץ: היום הוא צובר כסף.

חיים כץ: הכסף הזה מושקע בשוק ההון ואין לו שליטה עליו.

חיים כץ: יש דמי ניהול כאלה.

חיים כץ: הרגולציה שוחטת.

חיים כץ: היא מוציאה מסמך וליישם אותו זה מיליונים מהיום להיום.

חיים כץ: מהיום להיום בלי בקרה של אף אחד.

חיים כץ: עכשיו, הממונה על שוק ההון והביטוח הוא יותר חזק מבג"צ.

חיים כץ: אין עליו ערעור.

חיים כץ: הוא בא מקבל החלטה, נקודה, שלום.

חיים כץ: בקרנות הוותיקות העברנו בחוק שצריך אישור ועדת העבודה והרווחה.

חיים כץ: פה בקרנות החדשות, כל הדור מינואר 1995, יש בן אדם אחד.

חיים כץ: יש לך חיסכון של 40 שנה ואתה לא יודע עם מה תיפגש בסוף הדרך.

חיים כץ: אחרי 40 שנה יבוא הממונה ויגיד: תוחלת החיים עלתה ואני משנה לך את המקדם מ-220 ל-300 או ל-260.

חיים כץ: הוא לקח 40% מהפנסיה ואתה לא יכול להגיד כלום.

חיים כץ: אנחנו צריכים לסגור את זה.

חיים כץ: גפני, עליך מוטלת החובה לשמור על דור העתיד.

חיים כץ: זה לא מה שאמר לך אמיר הלוי, ערבים וחרדים.

חיים כץ: אתה צריך לשמור על הילדים של אלה שיושבים פה.

יוסי יונה: שר הרווחה מדבר כאופוזיציה.

משה גפני: הוא מדבר לעניין.

חיים כץ: לא, אני לא מדבר כאופוזיציה, אתה מתבלבל.

חיים כץ: יוסי, אני לא מדבר כאופוזיציה.

חיים כץ: ממש לא מדבר כאופוזיציה.

יוסי יונה: הממשלה אחראית על מדיניות.

חיים כץ: אנחנו חברי הכנסת צריכים בחקיקה לקום ולהגביל את הממונה על שוק ההון ולתת לו גבולות ושהבאפר יעבור לפה בחקיקה.

חיים כץ: אתה מחוקק, שים חוק שכל החלטה של הממונה על שוק ההון והביטוח יעבור אישור של ועדת הכספים.

מיקי רוזנטל: מה שקרה בביטוח הקיבוצי.

חיים כץ: זה מה שעשינו בקרנות הוותיקות, העברנו בחקיקה.

חיים כץ: כל ועדת כספים, בלי יוצא מן הכלל, חתמה על הצעת החוק והעברנו את זה בחקיקה ומנענו פגיעה בקרנות הוותיקות.

משה גפני: אבל היא דווקא אישה טובה.

משה גפני: אני רוצה נייר על מה שאמרת.

משה גפני: אתה הלכת לממשלה ואני נשארתי פה.

חיים כץ: יש אלי פניות רבות.

חיים כץ: במוצאי שבת אמרתי שאני הולך ליזום איתך פגישה עם אחד שניים שבקיאים בעניין ויסמנו לך בנקודות איפה אנחנו נפגעים.

חיים כץ: אתה שומר הסף.

מיקי רוזנטל: אדוני השר, בכל אופן, אולי תגיד איזו מילה.

מיקי רוזנטל: הצעדים שהבאת והתוספת התקציבית, כמה פחות עניים יהיו?

מיקי רוזנטל: יש לך הערכה?

מיקי רוזנטל: יש יעדים להשיג, או שאנחנו נשארים עם תוספת משמעותית אבל עם אותו מספר עניים.

חיים כץ: אני צריך לקחת את התקציב אחרי שהוא יעבור ולראות איך אנחנו מחלקים.

חיים כץ: אם אני אומר שאני פותר את כל הבעיה של ילדים בסיכון ומממן משפחות – יש פה נגיעה של ילדים בסיכון קשה, המשפחות שלהם היו משלמות 400 שקלים למעון ועכשיו הם ירדו ל-200 שקלים על כל ילד.

חיים כץ: יהיו להם עוד 200 שקלים לילד והם יוכלו להפנות את זה לצרכים אחרים.

חיים כץ: אני צריך לשבת ולראות.

חיים כץ: אני אמרתי שאני מרוצה אבל אתם לא קוטלי קנים ואתם תביאו עוד קצת.

חיים כץ: תביאו עוד קצת, למרות שאני לא מבקש.

חיים כץ: חבר הכנסת אלי כהן, ציינתי אותך.

חיים כץ: היה פה דיון על הדיסריגרד.

חיים כץ: היום בשעה חמש יש לנו ישיבה.

אילן גילאון: מאיפה התוספת?

חיים כץ: אילן, אני צריך להסביר לך?

חיים כץ: כל יום שלישי בשבוע, במשך ארבע שנים, אתה נפגש איתי ואומר לי תעשה כך ותעשה כך.

חיים כץ: אני כמו תלמיד ממושמע עושה.

אילן גילאון: אבל לצערי לא מאסת בממשלה.

חיים כץ: אנחנו נחדש ימינו כקדם.

אילן גילאון: חיים, אנחנו אנשים ראליים.

אילן גילאון: מה קורה עם התקנים לעובדים סוציאליים?

אילן גילאון: אלה הדברים שמעניינים אותנו.

חיים כץ: במילה וחצי, העובדים הסוציאליים גם הרוויחו הרבה פחות - - -

אילן גילאון: הבנו שהעובדים הסוציאליים הולכים להפוך למקרים סוציאליים.

חיים כץ: לא אלה.

חיים כץ: לעובדים הסוציאליים אני רואה תקווה.

חיים כץ: למה אני רואה תקווה?

חיים כץ: כי בינואר יש צו הרחבה לשכר של העובדים הסוציאליים והעובדים הסוציאליים לא יהיו עשירים אבל השכר ינוע סביב 10,000-12,000 ברוטו.

אראל מרגלית: אבל עכשיו המצב רחוק מזה.

חיים כץ: יש צו הרחבה בינואר.

חיים כץ: נגמר הסכם מול ההסתדרות.

חיים כץ: גם הוסיפו תקנים אבל לא יותר מידי.

חיים כץ: למה פתאום אתה לא שומע את העובדים הסוציאליים?

משה גפני: היתה פה אחת שדיברה בפעם הקודמת.

חיים כץ: היא תבוא, אבל אתה לא שומע את הוועד שלהם יותר.

חיים כץ: למה?

חיים כץ: אתה מבין עניין.

חיים כץ: פתאום הם שקטים.

חיים כץ: למה הם שקטים אראל?

אראל מרגלית: יש 3,000 ילדים בשכונות וזה לא מה שהעובדים הסוציאליים מרוויחים.

אראל מרגלית: אני לא מבין על מה אתה מדבר.

אראל מרגלית: אם הולכת להיות - - -

חיים כץ: אם היא עובדת בעמותה, יהיה צו הרחבה.

אראל מרגלית: אני מדבר על עובדת עירייה שמרוויחה 5,500 שקלים.

חיים כץ: בכמה חלקיות משרה?

אראל מרגלית: לא חלקיות, עובדת.

חיים כץ: לא עובדת, לא עובדת.

אראל מרגלית: יש שם ארבעה עובדים על מחשב אחד.

אראל מרגלית: רוב המחשבים אין להם אינטרנט.

אראל מרגלית: זה מגוחך.

אראל מרגלית: כלומר, רוב הדברים האלה שבסוף מחברים אותם זה האנשים שמגיעים מהתחום הפרטי.

אראל מרגלית: בוא נגיד, איפה אנחנו עומדים כי אתה מדבר כאילו אני לא יודע מה.

אראל מרגלית: יש היום בירושלים 60% מהילדים במצב קשה ביותר.

אראל מרגלית: תסתכל שכונה אחרי שכונה.

אראל מרגלית: אתה אומר שהמצב משתפר?

אראל מרגלית: אני מאמין לך.

אראל מרגלית: אבל באמת, תראה.

אראל מרגלית: האנשים שעומדים בחזית, שכונה אחרי שכונה, בית ספר אחרי בית ספר.

אראל מרגלית: אני לא יודע.

אראל מרגלית: אני לא הסתכלתי בחודשיים האחרונים על תלושי המשכורת שלהם אבל אני יודע שהמשכורות שלהם הרבה יותר נמוכות.

אראל מרגלית: אלה אנשים שנמצאים בחזית של ההתמודדות החברתית.

אראל מרגלית: היית באיזו תכנית טלוויזיה מול נוער במצוקה.

אראל מרגלית: מי מטפל בהם בסוף?

אראל מרגלית: העובדים הסוציאליים פוגשים אותם, הפסיכולוגים פוגשים אותם.

אראל מרגלית: מה הם מרוויחים.

אראל מרגלית: בירושלים אני מכיר את המצב לאשורו.

אראל מרגלית: הם מרוויחים הרבה פחות.

אראל מרגלית: איזה 10,000 שקלים?

אראל מרגלית: על מה אתה מדבר?

אראל מרגלית: אולי הולך לקרות איזה הוקוס פוקוס באיזה מקום.

אראל מרגלית: הלוואי, אני אגע בך כמו שנוגעים באיזה קדוש.

אראל מרגלית: תסביר לי איפה מרוויחים 10,000 שקלים.

חיים כץ: העובדים הסוציאליים בחלקם הגדול עובדים בחלקיות משרה.

חיים כץ: חלקם רוצים לעבור למשרה מלאה וחלקם לא רוצים.

חיים כץ: נסגר הסכם עם העובדים הסוציאליים לפני חודשיים.

חיים כץ: אני לא יודע אם ירחיבו בו.

חיים כץ: רבקה, את תרחיבי על ההסכם עם העובדים הסוציאליים?

<רבקה לויפר: כן.

חיים כץ: היא מהאוצר.

אראל מרגלית: אני מאמין לה.

אראל מרגלית: מה שהיא תגיד, אני מקבל.

חיים כץ: נסגר הסדר על-ידי ההסתדרות.

חיים כץ: אנחנו היינו מעורבים קצת.

אראל מרגלית: תסביר לנו איך זה עובד.

חיים כץ: יש צו הרחבה על כל העובדים הסוציאליים במשק הישראלי והם ירוויחו כאלה שעובדים בעיריות.

חיים כץ: העובדים בעיריות מרוויחים יותר מאשר מרוויחים במשרדים הממשלתיים והם מרוויחים יותר ממה שמרוויחים בעמותות.

חיים כץ: אם תתרגם את זה למשרה מלאה.

חיים כץ: תיקח שכר לכאורה כאילו הם עבדו במשרה מלאה, אלה המספרים שאני מדבר איתך.

משה גפני: נבדוק את זה.

חיים כץ: הם עוד לא קיבלו, זה מינואר.

חיים כץ: בנוסף, בינואר יש הסכם שכר של ההסתדרות.

חיים כץ: אני מקווה שאתה מאמין באבי שהוא יעשה.

אילן גילאון: בתחום הזה אתה מבין משהו.

חיים כץ: אראל, יש לי אותו עניין כמו לך.

חיים כץ: לא היית בהתחלה.

חיים כץ: יש לי אותו עניין כמו לך במקרה דנן.

חיים כץ: בסדר?

אראל מרגלית: בסדר גמור.

אראל מרגלית: מה שאפשר לעזור, תגיד.

חיים כץ: אני מודה לכם על ההקשבה.

חיים כץ: העלינו את נושא הדיסריגרד.

חיים כץ: גם אלי כהן מ"כולנו" שאל אותי איך אפשר לחיות עם הדיסריגרד הזה.

חיים כץ: צריך להוריד את המס מ-70% ל-30%.

אלי כהן: וגם להעלות קצת את ה-650 זה גם לא סביר.

חיים כץ: בסדר, נשב היום.

חיים כץ: להערכתי פה תהיה תמיכה.

אילן גילאון: צריך לשנות את כל המבנה של חישוב המס.

משה גפני: אגב, אחרי הדיונים איתך, חוץ מהנושא של רדיפות הנאצים תעלה בקשת הממשלה לצמצם את הטבות המס מהפרשות לפנסיה.

משה גפני: במקום 4 פעמים השכר הממוצע במשק ל- 3 פעמים.

חיים כץ: אתה רואה?

חיים כץ: זאת פגיעה בחיסכון.

חיים כץ: זה אינסנטיב של בן אדם.

חיים כץ: אין הרבה כאלה.

משה גפני: הם טוענים שזה שכר גבוה.

משה גפני: למה לא?

חיים כץ: למה כן?

חיים כץ: למה שכולם יהיו עניים?

חיים כץ: למה שכולם יהיו עניים?

חיים כץ: יש הטבות מס?

חיים כץ: ב-1993 היה מהלך שנסגרו הקופות הוותיקות.

חיים כץ: היתה מצד אחד את ועדת ברודט והיה מאבק שבו הובלתי את כל הארגונים על השכר הפנסיוני.

חיים כץ: ועדת ברודט החליטה שניתן יהיה לחסוך עד פעמיים השכר הממוצע במשק.

חיים כץ: לא, הם רצו פעם אחת.

חיים כץ: הם רצו פעם אחת השכר הממוצע במשק.

חיים כץ: השכר הממוצע במשק היה אז 6,000 שקלים ואם יש 70% מס, אז כולם לעת זקנה יהיו עניים.

חיים כץ: זה ועדת ברודט.

חיים כץ: המסכן שבקושי מרוויח 2,000 שקלים לחודש.

חיים כץ: היה קרב והגבילו את החיסכון לפעמיים השכר הממוצע במשק.

חיים כץ: זאת אומרת המדינה נותנת אג"חים על פעמיים השכר הממוצע במשק.

חיים כץ: הוא רצה פעם אחת.

חיים כץ: הוא רצה שכולם יהיו עניים.

חיים כץ: בחוק ההסדרים שעבר רצו לשנות את כל מדרגות המס, הן של העצמאים והן של השכירים בנושא הפנסיוני.

חיים כץ: ישבנו מול אייל אפשטיין.

חיים כץ: הרצנו את המחשב והגענו למספרים.

חיים כץ: אמרנו עד 20,000 תיתן הטבות.

חיים כץ: הרצנו את המחשב והגענו להסכמה.

חיים כץ: אז קראתי לו החוצה ואמרתי לו: שמע, אני לא רוצה לדפוק אותך.

חיים כץ: אם אנחנו הולכים לתכנית שלך, מה אתה הולך לתת ומה אתה הולך לקבל, זה עולה לך 1.5 מיליארד שקלים.

חיים כץ: הוא חזר ואמר לי שאני צודק והאוצר ירד מזה.

חיים כץ: אני חושב שאין לנו שום מטרה לפגוע באלה שיש להם יכולת להרוויח 30,000 שקלים.

חיים כץ: איזה עניין יש לנו לפגוע בהם.

חיים כץ: זה כמו במצ'ינג.

חיים כץ: אמרו לי: בואו נפגע בעיריות.

משה גפני: הם אומרים שהיום זה 4 פעמים מהשכר הממוצע במשק.

חיים כץ: נו, אז מה?

משה גפני: זה היום 40,000 שקלים.

משה גפני: הם אומרים: מה, אתה דואג לעשירים?

מיקי רוזנטל: גפני, אם היו לוקחים את הכסף הזה שחוסכים ונעלה את הטבות המס לאלה שאין להם.

מיקי רוזנטל: אומרים שזאת תהיה הפנסיה.

חיים כץ: על אותו עניין.

משה גפני: את מדרגות המס אני שיניתי.

משה גפני: זה היה אצלי עם אייל אפשטיין.

חיים כץ: כיו"ר ועדת העבודה, הרווחה והבריאות אמרתי:

חיים כץ: למה אתם לוקחים ביטוח לאומי עד 7 פעמים השכר הממוצע?

חיים כץ: קחו עד 10.

חיים כץ: האוצר התנגד.

חיים כץ: הוא אמר שיהיו חברות ארנק, חברות קש.

חיים כץ: בסוף הם הלכו ל-10 פעמים.

מיקי רוזנטל: אתה מציע לחברי הקואליציה - - -

חיים כץ: תן לי שנייה.

חיים כץ: אני מדבר איתו פה לפרוטוקול, איך הוא צריך לנהוג כיו"ר ועדת כספים.

חיים כץ: הם אמרו לי: שמע, אנחנו רוצים להוריד את ההפרשות לביטוח לאומי לסכומים יותר נמוכים.

חיים כץ: אמרתי להם שמי שכבר עשה חברת קש או חברת ארנק, הוא כבר עשה.

חיים כץ: כבר שלוש שנים זה מתקיים.

חיים כץ: איזה ענין יש לך עכשיו להוריד?

חיים כץ: אז הם הורידו ונלחמו.

חיים כץ: אני לא חושב שצריך לפגוע באנשים שיש להם את היכולת להרוויח 40,000 שקלים.

חיים כץ: למה?

חיים כץ: כמה אנשים יש כאלה?

חיים כץ: למה לשאוף לבינוניות?

חיים כץ: יש 5% כאלה, למה לקחת להם?

משה גפני: הם יגידו שאתה דואג לעשירים.

חיים כץ: אני דואג לאזרחי מדינת ישראל מקטן ועד גדול.

חיים כץ: שייקחו את הכסף הזה, סגרו תקציב, ולמי יתנו?

חיים כץ: אני שואל בהגדרה.

משה גפני: בהגדרה.

משה גפני: נניח שיתנו את זה לעובדים הסוציאליים אם יחסר כסף.

אראל מרגלית: אני רוצה לומר לך נתון מחמש שכונות בירושלים.

אראל מרגלית: רובם בין 7,000 ל-8,000 משכורת, רובם על 50%-60% משרה.

אראל מרגלית: הם מרוויחים בדרך כלל בין 4,500 ל-5,000 שקלים.

חיים כץ: אז חכה לינואר.

אילן גילאון: אני לא יודע מה יקרה, בזה אני סומך עליך.

חיים כץ: שמע, הכנסת לא תפוזר עד ינואר וגם אם היא תפוזר, עד שיהיו בחירות, זה לוקח 90 יום.

חיים כץ: תבוא בינואר ותראה.

משה גפני: אדוני השר, אני מודה לך.

חיים כץ: אתה תמצא את הנתונים בגוגל.

חיים כץ: תשמע, אל תיתן להרע את התנאים הפנסיוניים, נקודה.

חיים כץ: הם מרגישים ביתר קלות שהם יכולים לעשות - - - מר גפני, לפרוטוקול.

חיים כץ: הם מרגישים שביתר קלות, מכל מיני סיבות, הם יכולים לפגוע בפנסיה, בגלל שאני לא בוועדת העבודה והרווחה, והם משנים דרמטית את כל התנאים של החיסכון הפנסיוני, נקודה.

חיים כץ: תודה רבה לכם.

משה גפני: אני מאוד מודה לך אדוני שר הרווחה.

<אליעזר יבלון: בוקר טוב לכולם.

<אליעזר יבלון: אני מנכ"ל משרד הרווחה והשירותים החברתיים.

<אליעזר יבלון: אנחנו נציג לכם את תכנית העבודה שלנו וכמובן נציג גם את ההיבטים הכספיים.

<אליעזר יבלון: אני אציג את הקטע של תכניות העבודה, את התכניות שאנחנו מפעילים באותה מסגרת וחנן יציג את הנתונים הכספיים.

<אליעזר יבלון: ברשות יושב ראש הוועדה, חבר הכנסת גפני, סגן השר נהרי, חברי הכנסת הנכבדים, אני אתחיל במצגת שלנו.

<אליעזר יבלון: (הצגת מצגת) ייעוד המשרד הוא לעסוק באיתור, טיפול, הגנה על שיקום, תמיכה, סיוע לכל אדם, משפחה או קהילה הנתונים במצב של סיכון, סכנה או משבר הנובעים ממוגבלות, עוני והדרה חברתית, קושי תפקוד, גיל, אבטלה, הזנחה, ניצול, אלימות וסטייה חברתית.

<אליעזר יבלון: אני בטוח שאתם מכירים ויודעים את האבחנה בין ייעוד לבין חזון.

<אליעזר יבלון: אנחנו לא ניכנס לחזון כדי לא להאריך.

<אליעזר יבלון: עיקרי המדיניות: לספק לכל אדם, משפחה וקהילה את מיטב שירותי הרווחה להם הם זקוקים.

<אליעזר יבלון: לחזק את המשפחות ואת הקהילות בסיכון ובעוני ולתמוך בהשתלבותם בחברה.

<אליעזר יבלון: איך אנחנו עושים את זה?

<אליעזר יבלון: אני נותן רק את עיקרי התכניות.

<אליעזר יבלון: אם חברי הכנסת יבקשו, נוכל להאריך עכשיו או לתת תשובה מאוחד יותר.

<אליעזר יבלון: התכניות שאנחנו מפעילים בעניין הזה הם: "נושמים לרווחה", תכנית תעסוקה לפרט ולמשפחה.

<אליעזר יבלון: אני מדגיש את העניין של תכנית מניעה שנקראת "אפיקים" שמופעלת על נוער בסיכון.

<אליעזר יבלון: הדגש התכנית הזאת הוא על מניעה.

<אליעזר יבלון: לחזק את הקשר עם החברה האזרחית בתחומי הרווחה ולקדם את הערכים של מדינת הרווחה הישראלית.

<אליעזר יבלון: אנחנו יודעים שאנחנו לא עושים את הכול לבד.

<אליעזר יבלון: אנחנו פתוחים למגזרים השונים שעוזרים ותומכים בנו ואנחנו עובדים איתם בשיתוף פעולה.

<אליעזר יבלון: להשתתף באופן פעיל בעיצוב מדיניות הממשלה בתחום החברתי-כלכלי ולפעול לצמצום הפערים החברתיים.

<אליעזר יבלון: אתמול שמעתם על התכנית ליוצאי העדה האתיופית ועל התכנית ששר הרווחה הציג לממשלה בעניין הרווחה.

<אליעזר יבלון: אנחנו קוראים לתכנית הזאת "דרך חדשה".

<אליעזר יבלון: אנחנו מטפלים גם בתכניות במזרח ירושלים.

<אליעזר יבלון: לעסוק בתכנון רב שנתי ובגיבוש המדיניות של שירותי הרווחה על בסיס מיטב המידע והידע הקיים העומדים לרשות המשרד.

<אליעזר יבלון: כאן אני מבקש להדגיש נושא שהשר הנחה אותנו בתכנית העבודה, לשים דגש על הגדרת תוצאות ומדידתם.

<אליעזר יבלון: השר הנחה אותנו לא לדבר בסיסמאות אלא ביקש שנציג תכניות עבודה מדידות, שניתן למדוד האם התכנית עובדת ויש לה תוצאות חיוביות או שאולי נכון להפסיק עם התכנית הזאת ולפעול במסגרת של תכניות אחרות ולקדם אותן.

<אליעזר יבלון: בהמשך אני אפרט קצת יותר.

חיים כץ: אני מתפרץ לדבריך שנייה.

חיים כץ: מאחר ואף פעם אנחנו לא יודעים מתי תיגמר קדנציה ואנחנו רוצים להגיע ליעדים.

חיים כץ: הדוגמה הכי טובה זאת ועדת גרמן, שבה עבדו שנתיים.

חיים כץ: הכנסת התפזרה ושמו את זה בפח.

חיים כץ: אנחנו משלבים.

חיים כץ: תכנית עבודה צריכה להיות חודשית.

חיים כץ: מה עשית?

חיים כץ: מה היעדים ואיך התקדמת באותו חודש?

חיים כץ: אחרת אנחנו יכולים להחטיא את הכול.

חיים כץ: יש ארוכות טווח ויש קצרות טווח וזה חייב להיות מדיד.

חיים כץ: אני מתנצל שהפרעתי.

<אליעזר יבלון: לפתח כוח אדם מיומן וידע מקצועי במטה, במערך הפיקוח ובשדה.

<אליעזר יבלון: אנחנו נדגיש מאוחר יותר את שלב הפיקוח.

<אליעזר יבלון: אנחנו מודעים לכך שנושא הפיקוח דורש מאיתנו התייחסות מיוחדת שתניב פירות טובים יותר.

<אליעזר יבלון: אנחנו חושבים שהעניין הזה הוא לא מתנהל בדרך שאנחנו חושבים שצריכה להתנהל.

<אליעזר יבלון: זה דורש הקפדה ושינוי בתהליכי הפיקוח של המשרד.

<אליעזר יבלון: לעניין הזה נתייחס מאוחר יותר אבל בכללי, אלה עיקרי המדיניות.

<אליעזר יבלון: יש לנו בית ספר מרכזי שאנחנו מפעילים והתחלנו ליצור יחסי גומלין עם האקדמיה בכדי להבין שמצד אחד, אנחנו פועלים בכיוון שבו מלמדים היום ואנחנו לא נשארים מאחור.

<אליעזר יבלון: אנחנו נפתח תכנית משולבת עם האקדמיה ונעבוד איתם בשיתוף מלא.

<אליעזר יבלון: זה גם חידוש שאנחנו נפעיל.

<אליעזר יבלון: יעדים לקבוצות אוכלוסייה: הקלת המצוקה וההדרה של משפחות בעוני.

<אליעזר יבלון: יש את התכנית של "נושמים לרווחה".

<אליעזר יבלון: אני אפרט מאוחר יותר את עניין התעסוקה ומה אנחנו עושים בעניין.

<אליעזר יבלון: עלייה ברמת הביטחון האישי והכלכלי של האזרחים הוותיקים.

<אליעזר יבלון: אבטחה תזונתית שאנחנו מפעילים, חיזוק השירותים בקהילה, קהילה תומכת בקשישים, מועדוני מופ"ת ושיפור בפעילות שלנו מול ניצולי השואה.

<אליעזר יבלון: גם לעניין הזה יש לנו תכניות ממוקדות.

<אליעזר יבלון: מימוש זכויותיהם של ילדים בסיכון במסגרת משפחותיהם ומחוץ להן.

<אליעזר יבלון: השנה החלטנו להתמקד במניעת הוצאת ילדים מהבית.

<אליעזר יבלון: אנחנו נפעיל תכנית מעטפת.

<אליעזר יבלון: אנחנו יוצרים תכנית שהיא תהיה מפגש אישי עם המשפחה, עם הילדים כדי לתת להם מענה שהוא מעטפת כללית של כל ההיבטים.

סופה לנדבר: אתה יכול לפרט מה אתם עושים עם ניצולי שונה ואבטחה תזונתית?

<אליעזר יבלון: ברשותך, אנחנו נענה אבל קצת מאוחר יותר.

<אליעזר יבלון: לעניין של ילדים בסיכון - - -

משה גפני: כמה זמן אתה צריך למצגת?

<אליעזר יבלון: אני אסיים תוך 10 דקות.

משה גפני: אבקש לתמצת כדי שאנשים יוכלו לשאול.

<אליעזר יבלון: השוואת רמת שירותי הרווחה בפריפריה לזו הנהוגה במרכז.

<אליעזר יבלון: אנחנו רוצים להפעיל אשכולות בפריפריה.

<אליעזר יבלון: מאחר ואנחנו מבינים שיש ישובים קטנים ולכן הוא זוכה למעט תשומת לב, גם בהיבט הכספי וגם בהיבט של היכולת לתת מענה.

<אליעזר יבלון: אנחנו ניצור אשכולות.

<אליעזר יבלון: כשיהיו אשכולות נוכל לעבוד טוב יותר ולתת שירותים טובים יותר.

<אליעזר יבלון: כמובן שיש את נושא התקציב.

<אליעזר יבלון: לזה יש העדפה ויש מקדמים לפריפריה בקריטריונים.

<אליעזר יבלון: בתוך הקריטריון בנוי מקדם העדפה לפריפריה.

באסל גטאס: אתה עומד לפרט מה זה הקלות?

באסל גטאס: והדרה?

באסל גטאס: איך אתם מתכוונים לעשות את זה?

באסל גטאס: יש פירוט?

<אליעזר יבלון: כן, בהמשך.

<אליעזר יבלון: הגברת השילוב של אנשים עם מוגבלויות בקהילה.

<אליעזר יבלון: יש קהילה תומכת לנכים.

<אליעזר יבלון: אנחנו נפעיל מרכזי יום לנכים.

<אליעזר יבלון: מעבר מדיור מוסדי לשילוב בקהילה.

<אליעזר יבלון: יש לנו יעד בשנת 2016 להעביר 900 אנשים ממצב של מוסד לעניין של קהילה.

<אליעזר יבלון: כמו שאתם רואים זה יעד מכומת, שאנחנו נוכל לעקוב אחריו.

<אליעזר יבלון: שילוב בשוק העבודה של אנשים עם חסמים תעסוקתיים מורכבים.

<אליעזר יבלון: אני מדגיש את המילה מורכבים.

<אליעזר יבלון: יש לנו היום 5 מרכזי תעסוקה עירוניים שפועלים.

<אליעזר יבלון: בלי נדר, נפתח עוד 5 מוקדי תעסוקה נוספים בכדי שנרחיב את הפעילות הזאת ואת היכולת להפעיל יציאה לעבודה של אנשים עם מוגבלויות כאלה ואחריות.

<אליעזר יבלון: חבר הכנסת גילאון, במפגש של המנכ"לים בכנסת העלית את הנקודה.

<אליעזר יבלון: אנחנו מפעילים את הרפורמה במפעלים המוגנים.

<אליעזר יבלון: גם שם, המשמעות של התאמת הרפורמה במפעלים המוגנים - - -

נורית קורן: האם גם תעלו את השכר?

נורית קורן: זה מאוד חשוב.

<אליעזר יבלון: אנחנו נשתדל.

<אליעזר יבלון: אם נצליח נחזור לכאן ונדווח אבל זה הכיוון שאנחנו הולכים.

נורית קורן: קיבלתי פנייה של מישהו שעובד במפעל מוגן ומרוויח 200 שקלים בחודש.

<אליעזר יבלון: אני אבקש שתעבירי אלי.

נורית קורן: אני חושבת שהעברתי.

<אליעזר יבלון: בסדר, נדבר.

<אליעזר יבלון: יעדי המשרד לשנת 2016.

<אליעזר יבלון: אני רק אדגיש סעיף אחד כי על חלק מהם כבר דיברנו, זה השבחת ההון האנושי של המשרד.

משה גפני: אדוני השר, על 2015 לא מדברים בכלל?

חיים כץ: נבזבז את הכסף.

חיים כץ: מה נשאר?

חיים כץ: חודשיים.

חיים כץ: יש 150 מיליון ל-2015.

חיים כץ: חנן יגיד איפה אנחנו מוציאים את זה.

חיים כץ: חנן יגיד לך מה אנחנו עושים עם זה.

משה גפני: חשוב לדעת מה עושים בחודשיים האלה.

חיים כץ: לא נחזיר לך כסף.

משה גפני: חשוב לדעת מה עושים בחודשיים.

<אליעזר יבלון: לגבי העניין של יעדים לשיפור איכות השירות.

<אליעזר יבלון: השבחת ההון האנושי של המשרד ושיפור תנאי העבודה של העובדים.

<אליעזר יבלון: השר דיבר על זה בהרחבה קודם.

<אליעזר יבלון: אני רק אציין שמבחינתנו זה יעד ואנחנו כמובן נפעל בעניין הזה.

<אליעזר יבלון: בהיבט של תכניות כלליות, מעבר למה שהשר טיפל באופן אישי, יש לנו את התכנית הכללית של "ישראל דיגיטלית" ומרכז עוצמה.

<אליעזר יבלון: כמו שאמרתי לכם, אלה תכניות שאנחנו מפעילים.

<אליעזר יבלון: אומר משפט אחד לגבי יעדים לשיפור המשילות.

<אליעזר יבלון: אנחנו נתקלנו בקושי אדיר בנושא של מכרזים.

<אליעזר יבלון: תהליכי המכרזים הם תהליכים ארוכים מאוד.

<אליעזר יבלון: לא אכנס לעניין אבל הצגנו את הקושי הזה בפני השר ואנחנו מתכוונים לטפל בעניין הזה באופן מאוד ממוקד כדי לשפר את העניין.

<אליעזר יבלון: כמו שאמרתי קודם, גם העניין של הבניית הליכי פיקוח.

<אליעזר יבלון: מבחינת פיקוח המשרד טעון שיפור.

<אליעזר יבלון: אנחנו מתכוונים להתמקד בעניין של הפיקוח כי זה אחד מעמודי התווך של הפעילות שלנו כדי להבטיח שמה שאנחנו רוצים לעשות אכן מתקיים.

<אליעזר יבלון: לכן אנחנו את העניין הזה של הפיקוח נשפר.

<אליעזר יבלון: בשנת 2014 כל משפחה חמישית טופלה במשרדי הרווחה.

<אליעזר יבלון: 20.1% ממשקי הבית בישראל מטופלים בשירותי הרווחה ו-16% מהאוכלוסייה רשומים בשירותי הרווחה.

משה גפני: מה ההבדל?

<אליעזר יבלון: ההבדל הוא, משקי בית ונפשות.

משה גפני: מה זה מטופלים בשירותי הרווחה?

<אליעזר יבלון: אנחנו מכירים דרך העיריות.

חיים כץ: הוא לא חייב להיות עני.

<אליעזר יבלון: השקף הבא מראה את האנשים שמטופלים, 1.3 מיליון, ומה השירותים שהם מקבלים כולל הסיבות.

<אליעזר יבלון: השקף הזה מראה את הטיפול ב-1.2 מיליון אנשים ומה הסיבות שהם מגיעים לרווחה ואיך אנחנו מטפלים בהם.

<אליעזר יבלון: אנחנו רואים תפקוד לקוי של הורים, ילדים, נערים.

<אליעזר יבלון: עוני, בעיות של הכנסה ותעסוקה, זקנה, מוגבלויות וסיבות רפואיות, אלימות, התמכרויות ועבריינות.

<אליעזר יבלון: אם תעשו את החשבון זה יוצא יותר מ-100%.

<אליעזר יבלון: יש הערה למטה בסעיף שאומרת שמאחר וזה גם פעילויות משנה, אז זה יותר.

משה גפני: בירור זכויות נרשם הבעיה?

<אליעזר יבלון: לא.

משה גפני: רק מי שמטופל בפועל.

<אליעזר יבלון: התקציב שלנו הוא עם הפנים לקהילה.

<אליעזר יבלון: כמו שאתם יכולים לראות בשקף, אנחנו בירידה בכיוון של ילדים בפנימיות ואומנה.

<אליעזר יבלון: אנחנו מוציאים אותם מהפנימיות ואנחנו מגדילים את השירות לילדים בקהילה.

<אליעזר יבלון: זה מה שאתם רואים בשקף הזה.

<אליעזר יבלון: השקף הבא בא להציג את ההחמרה - - -

משה גפני: הילד בפנימיות זה ירד - - -

<אליעזר יבלון: ב-56%.

חיים כץ: כי אתה מוציא אותם מהפנימיות ומשלב אותם.

חיים כץ: הבאת אותם ליישוב, הבאת אותם לעיר.

<אליעזר יבלון: מצד שני, כדי להציג את הקשיים שבהם אנחנו מטפלים, אני מפנה אתכם לשקף הבא שמדבר על החמרה במצב הילדים המופנים לשירותי הרווחה.

<אליעזר יבלון: זאת אומרת, לא רק שאנחנו מטפלים בכמות הזאת אלא יש החמרה במצב של הילדים הפונים לטיפול ברווחה.

<אליעזר יבלון: הצד השמאלי העליון של השקף מראה לאן הופנו אנשים: פנימיות חינוכיות זה 28% ופנימיות טיפוליות ופוסט אשפוזיות זה 72%.

<אליעזר יבלון: בכדי להבין את החלוקה הפנימית שיש בעניין, אתם רואים שבתוך ה-72%, 7% היו פוסט אשפוזיות ו-39% היו טיפוליות.

<אליעזר יבלון: אם תסתכלו על הגרף מצד ימין, אתם תראו שה-7% של הפוסט אשפוזיות הן היום 14% פוסט אשפוזיות.

<אליעזר יבלון: זאת אומרת, הקשיים והקושי הוא גדול יותר.

<אליעזר יבלון: כמובן גם העניין של הטיפוליות גדל מ-39% ל-49%.

<אליעזר יבלון: אתם יכולים לראות זאת בחלק העליון שמתייחס לעניין.

<אליעזר יבלון: השקף האחרון מדבר על כך שהפונים לשירותי הרווחה חיים במחסור.

<אליעזר יבלון: אנחנו מדגישים את הנקודה הזאת כי יש לה חשיבות על דרכי הטיפול.

<אליעזר יבלון: מצד שמאל של השקף זה מוכרים במחלקות הרווחה.

<אליעזר יבלון: השכר שלהם זה שכר ממוצע של שכירים.

<אליעזר יבלון: הוא 5,750 שקלים, בעוד שבאוכלוסייה הכללית, השכר הממוצע היה 9,649 שקלים.

<אליעזר יבלון: בנוסף, בכדי להחריף אתה הנקודה, אנחנו רואים ששיעור התעסוקה באלה שמוכרים על-ידי מחלקות הרווחה, הוא 41%, יחסית לאוכלוסייה הכללית ששיעור התעסוקה בה הוא 63%.

<אליעזר יבלון: זאת אומרת, שהקושי שאנחנו ניצבים בפניו בהיבט הזה של שירותי הרווחה, אלה שפונים הם אכן חיים במחסור.

<אליעזר יבלון: כשאתה מגיע למסקנה הזאת, אתה מבין שצריך לתת דרכי טיפול שהולמים את הכיוון הזה.

<אליעזר יבלון: תודה רבה.

<חנן פריצקי: אני מנהל אגף תקציבים במשרד הרווחה.

<חנן פריצקי: אנחנו מסתכלים כרגע על השקף שמראה בעצם גידול בתקציב משרד הרווחה בתקציב 2015 ו-2016.

<חנן פריצקי: אנחנו רואים גידול מתמיד בתקציב.

<חנן פריצקי: אנחנו מאוד גאים בו.

<חנן פריצקי: כאשר אנחנו מצרפים את השנים בין 2014 ל-2016 הגידול הוא של 876 מיליון שקלים, שזה הגידול הנומינאלי הגדול ביותר שהיה לנו.

<חנן פריצקי: מהבחינה הזאת אנחנו מצרפים את 2015 ו-2016.

<חנן פריצקי: אני מדבר כרגע על תקציב הנטו.

<חנן פריצקי: תקציב הנטו, כמו שאתם רואים, הוא 5.894 מיליארד שקלים ב-2015, תוספת של 355 מיליון שקלים.

<חנן פריצקי: התוספת ב-2016 היא עוד 541 מיליון שקלים.

<חנן פריצקי: אנחנו מגיעים ל-876 מיליון שקלים.

<חנן פריצקי: התוספת ב-2016 היא בעיקרה כיסוי הפעילות שלנו בשנת התקציב 2015.

<חנן פריצקי: אל תספרו לאף אחד אבל במהלך השנה, למרות שזה אחד חלקי שתים עשרה מתקציב שנה שעברה, היו מספר פעילויות שהיינו חייבים לפתוח ולהמשיך לקדם אותן.

<חנן פריצקי: סגירות עם האוצר התחלנו אותן ב-2015 וכאשר התקציב מאושר מאשרים לנו אותן.

<חנן פריצקי: מדובר על תוספת גם לבתים חמים, מדובר על תוספת לפרויקטים של הדרכה, פרויקטים בתחום פתיחת מועדונים.

משה גפני: כמה פרויקטים לא עשיתם בגלל שלא היה תקציב, כי ועדת החריגים לא אישרה לכם פרויקטים?

<חנן פריצקי: בגדול אנחנו מצליחים להסתדר עם ועדות חריגים.

<חנן פריצקי: הפעילות היא בעיקר פעילות בירוקרטית שנעצרה בעקבות ועדות מכרזים למיניהן.

<חנן פריצקי: חד משמעי, היה לנו הרבה יותר קשה לתפעל את התקציב השנה.

<חנן פריצקי: אני חייב להגיד שזה כמעט בלתי אפשרי.

<חנן פריצקי: בסוגריים אומר שאנחנו פותחים פה תקציב ל-2015, אחרי שפחות או יותר אנחנו סוגרים את התקציב ל-2015.

<חנן פריצקי: אנחנו צריכים לחזות את הסגירה של התקציב עוד לפני שהוא נפתח.

<חנן פריצקי: זאת פעילות שהולכת להיות מאוד אתגרית השנה.

<חנן פריצקי: אנחנו נעמוד ביעדים.

<חנן פריצקי: כמו שאתם רואים במסמך של מרכז המחקר והמידע של הכנסת, אנחנו מגיעים לניצול של 99% מתקציב משרד הרווחה.

<חנן פריצקי: אנחנו לא מתכוונים לרדת מזה גם השנה.

<חנן פריצקי: אני מאוד מקווה שנצליח לעשות את זה גם השנה.

משה גפני: במסגרת הזאת, היה פה דיון בנוגע לעיוורים.

<חנן פריצקי: יש תוספת גם לעיוורים.

<חנן פריצקי: יש תוספת יפה גם השנה ובעיקר בשנה הבאה.

חיים כץ: התוספת היא אף פעם לא יפה.

חיים כץ: ביום שתקבל את כל מה שאתה צריך, אז התוספת בסדר.

חיים כץ: תמיד כשאתה בחסר, זה אף לא יפה.

משה גפני: אבל יפה שענו לי בכתב שמוסיפים.

<חנן פריצקי: השר חיים כץ עקבי.

<חנן פריצקי: הוא אמר לי בדיוק את אותו דבר כשבאתי להציג תקציב בוועדת העבודה והרווחה לפני כמה שנים.

<חנן פריצקי: הוא אמר לי שברווחה לעולם יהיה חסר ועניתי לו שהוא צודק.

<חנן פריצקי: אנחנו מדברים על תקציב נטו של 5.

<חנן פריצקי: 894 ב-2015 עם תקציב מותנה של 1.965 מיליארד.

<חנן פריצקי: התקציב המותנה הוא בעיקר ההכנסה המותנית שיש לנו מהרשויות המקומיות.

<חנן פריצקי: אנחנו מדברים על שיטת תקצוב עם הרשויות המקומיות המכונה מצ'ינג, מימון תואם של 25%.

<חנן פריצקי: כרגע ה-25% הוא באופן גורף קודם כל לרשויות, אבל לא רק.

<חנן פריצקי: יש פה הכנסות גם של הפונים.

<חנן פריצקי: אנחנו מאמינים שבכל שירות שמשרד הרווחה נותן צריכה להיות בסופו של יום השתתפות פונים בכל הרשויות המקומיות באותו אחוז של מצ'ינג.

משה גפני: אתה מבין את המשמעות של העניין.

<חנן פריצקי: אני מבין את כל המשמעות.

<חנן פריצקי: יש כרגע ועדה במסגרת חוק ההסדרים שמטרתה לטפל בעניין.

<חנן פריצקי: יש היום ישיבה עם המנכ"לים על זה.

<חנן פריצקי: יש פעילות בנושא הזה.

<חנן פריצקי: בחוק ההסדרים היתה החלטה לעשות סוג של מצ'ינג דיפרנציאלי.

<חנן פריצקי: בסופו של יום זה לא עבר בחוק ההסדרים.

חיים כץ: אל תאמר נואש.

<חנן פריצקי: יש ועדה שאמורה להחליט בעניין.

מכלוף מיקי זוהר: הנושא הזה לא נגמר.

חיים כץ: עזוב לא נגמר.

חיים כץ: מה לא ייגמר?

מכלוף מיקי זוהר: אנחנו נלחמים על זה שיהיה תקצוב דיפרנציאלי.

משה גפני: אני לא רוצה להגיד שמות, אבל יבואו ראשי ערים ויגידו שזה לא בחשבון.

חיים כץ: להגיד לך את האמת?

חיים כץ: הם צודקים.

חיים כץ: למה הם צודקים?

חיים כץ: זה כמו שאמרתי על הפנסיה.

חיים כץ: מדינת ישראל קבעה 25% תקרה אז לא צריך להעלות להם, צריך להוריד לאחרים.

באסל גטאס: כמה פרויקטים לא מנוצלים?

באסל גטאס: כמה כסף לא מנוצל כי העיריות לא נתנו את המצ'ינג?

חיים כץ: שמעת מה שאמרתי?

חיים כץ: צריך להוריד לאשכולות 1 – 3 באופן דרמטי מבלי לגעת באחרים.

באסל גטאס: אני שואל לגבי שנה שעברה.

באסל גטאס: כמה לא מנוצל כי לא היה לעיריות את המצ'ינג?

חיים כץ: הוא יגיע לזה.

משה גפני: מבחינת משרד החינוך זה חינוך, מבחינת משרד התחבורה זה חמור.

משה גפני: מבחינת משרד הרווחה, למי אתה נותן שירות?

משה גפני: אתה נותן שירות לאוכלוסייה חלשה באופן יחסית.

משה גפני: הרשויות האלה נמצאות במצב יותר קשה מאשר הרשויות האחריות.

משה גפני: אתה בדיוק שם יכול להיתקע עם העניין של ה-25%.

משה גפני: אבל אתה לא אשם.

משה גפני: יש ועדה ואנחנו כנראה נקיים על זה דיון.

אורלי לוי אבקסיס: אדוני היושב ראש, יש הצעת חוק של למעלה מ-70 ח"כים שחתומים עליה לגבי הדיפרנציאליות.

מכלוף מיקי זוהר: חתומים עליה 63.

מכלוף מיקי זוהר: זאת הצעת חוק שלי, שלך ושל יוסי יונה.

<חנן פריצקי: רק כדי לסגור את העניין התקציבי, משרד הרווחה מתייחס לתקציב ברוטו.

<חנן פריצקי: אנחנו נראה את זה אחרי זה, גם התקציב המותנה וגם התקציב נטו.

<חנן פריצקי: מבחינת המנגנון חשוב להציג שאנחנו מתייחסים לתקציב כתקציב שלם, כאשר המשרד משלם את מלוא התקציב לכל ספקי השירות ולאחר מכן אנחנו מבצעים את ההתחשבנות בינינו לבין הרשויות המקומיות.

<חנן פריצקי: כל מערכת הספקים וההשמה שאנחנו תכף נדבר עליה עוד מעט בעצם לא ניזוקה כתוצאה מזה שיש תקציב מותנה ותקציב נטו.

באסל גטאס: לא ענית לי.

חיים כץ: הוא יסיים.

חיים כץ: הוא יענה לך.

חיים כץ: יש לו מצגת, הוא יסיים את דבריו ויענה לך.

סופה לנדבר: את המצגת אנחנו יכולים לקרוא וחבל על הזמן שאתם מבזבזים.

<חנן פריצקי: אני מבטיח שתוך 3 דקות אני מסיים.

<חנן פריצקי: תוספות עיקריות בהצעת תקציב 2015-2016.

<חנן פריצקי: כמו שאתם רואים, פיתוח שירותים קהילתיים יש ב-2015 30 מיליון שקלים וב-2016 118 מיליון שקלים.

<חנן פריצקי: אנחנו בעיקר מרחיבים את התכנית הלאומית.

<חנן פריצקי: כמו שהשר אמר, יש לנו מספר תכניות לגבי עורף משפחתי.

<חנן פריצקי: יש פה שירותים קהילתיים נוספים שאנחנו מרחיבים, מועדונים חברתיים וכדומה.

<חנן פריצקי: חיזוק השירותים החברתיים ברשויות המקומיות.

<חנן פריצקי: פה יש תוספת של 10 מיליון שקלים ב-2015 ו-110 מיליון ב-2016.

<חנן פריצקי: יש פה הרבה מאוד כסף לשילוב של משפחות בתוך תכניות תעסוקה.

<חנן פריצקי: אנחנו לא דורכים על הרגליים של משרד הכלכלה.

<חנן פריצקי: אנחנו לא מתיימרים לעשות את זה.

<חנן פריצקי: מדובר על משפחות מורכבות ביותר שללא טיפול רב מערכתי לא יוכלו לצאת החוצה.

<חנן פריצקי: אנחנו עושים טיפול רב מערכתי במספר מוקדים של מרכזי תעסוקה שניבנו באופן ייעודי וייחודי לשירותי הרווחה, למשל בבאר-שבע.

<חנן פריצקי: פתחנו בתחילת השנה בבאר-שבע, בחיפה, בירושלים ובתל-אביב.

אורלי לוי אבקסיס: זה אחרי שנלחמנו בקדנציה הקודמת להחזיר את כשביקשו לדחות את יישום החוק.

אורלי לוי אבקסיס: אני שמחה שנלחמנו על זה.

אורלי לוי אבקסיס: עמדת הממשלה היתה לדחות את היישום, כאשר ההוצאות בפועל על ההקמה הן בכלל של עמותה שנתנה את הכסף אבל המשרדים האחרים ישבו בשקט.

אורלי לוי אבקסיס: הם נפתחו בגלל שחברי הכנסת לחצו על-כך.

<חנן פריצקי: הבשורה הטובה היא שהשנה אנחנו פותחים עוד חמישה.

<חנן פריצקי: אנחנו נפתח עוד חמישה ב-2016.

<חנן פריצקי: לגבי ההתמודדות עם אוכלוסיות במצבי סיכון.

<חנן פריצקי: אנחנו מדברים על 24 מיליון ב-2015 ו-244 מיליוני שקלים ב-2016.

<חנן פריצקי: אנחנו פה הולכים להרחיב גם סלי שירותים וגם להעמיק אותם.

<חנן פריצקי: זאת תוספת מאוד משמעותית שאנחנו מאוד גאים בה.

<חנן פריצקי: פיתוח שירותים לאזרחים ותיקים - - -

משה גפני: איך קרה דבר כזה שהתקציב שלכם גדל?

חיים כץ: למה אתה שואל שאלות?

משה גפני: לא שאלתי.

<חנן פריצקי: פיתוח שירותים לאזרחים וותיקים.

<חנן פריצקי: כמו שהשר אמר, אנחנו גם הקטנו השתתפות בבתי אבות.

<חנן פריצקי: אנחנו איחדנו את ההשתתפות של בתי אבות של משרד הרווחה ומשרד הבריאות.

<חנן פריצקי: היתה שם אפליה ואנחנו מתקנים אותה.

<חנן פריצקי: פתחנו גם עשרות מסגרות של מועדונים ומרכזי יום לטיפול באזרחים ותיקים.

<חנן פריצקי: הדבר האחרון זה תוספת מכסות.

<חנן פריצקי: גם שם, למרות שאנחנו עם הפנים לקהילה ולמרות שאנחנו משתדלים להכניס לקהילה את כל המשפחות ואת כל הילדים בסיכון ואת המוגבלים, עדיין יש מצב שבו אין לנו מה לעשות ויהיו כאלה שיצטרכו להיות במסגרות ל-24 שעות ביממה.

<חנן פריצקי: גם שם יש גידול.

<חנן פריצקי: הגדלנו את המכסות.

<חנן פריצקי: בעיקר שמנו הרבה מאוד כסף לגידול באוכלוסיית האוטיסטים.

<חנן פריצקי: למעלה מ-300 מכסות אנחנו שמים גם ב-2015 וגם ב-2016 על-מנת להתגבר על התור וההמתנה שיש לאוכלוסייה הזאת למסגרות חוץ ביתיות.

חיים כץ: תענה לו.

חיים כץ: כמה לא נוצל במצ'ינג?

<חנן פריצקי: הניצול של תקציב משרד הרווחה הוא 99% מהבחינה הזאת.

אורלי לוי אבקסיס: הוא מדבר על המצ'ינג.

<חנן פריצקי: אני יודע על מה אתה שואל.

<חנן פריצקי: אנחנו רואים שגם רשויות חלשות וגם רשויות חזקות מאוד, יש רשויות שמנצלות את תקציבן באופן מלא ויש רשויות שלא מנצלות את תקציבן באופן מלא.

<חנן פריצקי: קשה מאוד לדעת מה הסיבות.

<חנן פריצקי: כשאתה מתחיל לשאול אותם, חלקם אומרים שזה בגלל המצ'ינג וחלקם אומרים שזה בגלל בעיות אחרות.

<חנן פריצקי: יש לנו מספר פרויקטים שהיו ב-100% מימון של המדינה, גם שם אתה רואה שהניצול הוא לא מלא.

<חנן פריצקי: קשה מאוד לדעת האם בגלל ה-25% אכן בפועל יש פרויקטים שלא מנוצלים.

חיים כץ: חנן, הוא שואל אותך אם אתה רואה אי ניצול דרמטי באשכולות 1 עד 3.

<חנן פריצקי: התשובה היא לא.

<חנן פריצקי: אני חושב שגם רשויות חלשות מנצלות את שירותי הרווחה.

<חנן פריצקי: חד משמעית יותר קשה להם אבל בסופו של יום, כשאתה מסתכל על הנתונים, אתה רואה שהרשויות הקטנות מנצלות את תקציב הרווחה באופן חד משמעי.

<חנן פריצקי: זה שקף שמייצג מה משרד הרווחה עושה.

<חנן פריצקי: אתם רואים שרובו הגדול של תקציב משרד הרווחה הולך להספקת שירותים לאוכלוסיות, החל ממסגרות של 24 שעות כמו פנימיות לילדים בסיכון, בתי אבות, מסגרות לחוסים מוגבלים, עובר דרך שירותים בקהילה, מסגרות יום למיניהם, מסגרות תעסוקה לכאלה ואחרים, מסגרות לטיפול יומי, מועדוניות.

<חנן פריצקי: זה מרביתו של תקציב משרד הרווחה ושם הולך הכסף על מטה יחסית מאוד קטן.

<חנן פריצקי: יש לנו את העובדים הסוציאליים.

<חנן פריצקי: שכר העובדים הסוציאליים זה לא שכר העובדים הסוציאליים של משרד הרווחה אלא השכר של עובדים סוציאליים בתוך מחלקות שירותי הרווחה.

<חנן פריצקי: אנחנו מממנים את מחלקות שירותי הרווחה.

<חנן פריצקי: כמו שהזכרנו, ב-2016 יש גידול במספר העובדים הסוציאליים.

<חנן פריצקי: אנחנו מקווים שבסופו של יום הגידול יהיה דרמטי כי הוא גם קשור להסכם עם ההסתדרות, אבל לפני ההסתדרות יש לנו 150 תוספת במסגרת הסדר זה, 100 עובדים נוספים לרווחה, 100 עובדים נוספים לטיפול באוטיסטים.

<חנן פריצקי: אנחנו מדברים על למעלה מ-375 עובדים חדשים שיתווספו לרשויות המקומיות ב-2016.

<חנן פריצקי: שכר עובדי המשרד, כמו שאתם רואים.

<חנן פריצקי: הפעלת מעונות ממשלתיים 324 מיליון שקל.

<חנן פריצקי: הכללי, שזה כל התפעול של המשרד, ביטחון, מחשוב, שזה יחסית חלק קטן, אתם רואים את זה גם ב-2016, גידול מאוד גדול בכל התחומים.

<חנן פריצקי: גם בהספקת שירותי רווחה.

באסל גטאס: בתוך הספקת שירותים יש גם שכר.

<חנן פריצקי: יש גם שכר, חד משמעית.

באסל גטאס: כמה אחוז זה שכר?

<חנן פריצקי: בגדול, במודלים שלנו אנחנו רואים שבהספקת שירותי רווחה השכר נע בין 60% ל-70% בתוך המודלים להספקת שירותים.

<חנן פריצקי: זה בגדול המודל שאנחנו מדברים עליו.

<חנן פריצקי: השקף האחרון.

<חנן פריצקי: פה אנחנו מראים את התפלגות התקציב בהתאם לאוכלוסיות שאנחנו מטפלים.

<חנן פריצקי: אנחנו רואים כ-2.5 מיליארד שקלים הולכים לאנשים עם מוגבלויות.

<חנן פריצקי: 0.5 מיליארד שקלים שיקום עברייני חוק ומכורים.

<חנן פריצקי: 1.8 מיליארד שקלים הולך למשפחות, ילדים בסיכון ואזרחים ותיקים.

<חנן פריצקי: 471 מיליון שקלים הולכים לכוח אדם ברשויות המקומיות.

<חנן פריצקי: כל שכר משרד הרווחה, יחד עם המטה, הפעלה של המשרד זה 0.5 מיליארד שקלים.

<חנן פריצקי: אתם רואים את אותו דבר ב-2016.

<חנן פריצקי: עוד פעם, גידול בכל התחומים.

<חנן פריצקי: אנחנו גאים על זה שאנחנו מהבחינה הזאת מצליחים לשים כסף בכל השירותים.

<חנן פריצקי: כמו שהשר אמר בהתחלה.

<חנן פריצקי: זה לא מספיק.

<חנן פריצקי: אנחנו היינו יכולים לעשות הרבה יותר עם הרבה יותר כסף, אבל מצד שני קיבלנו תוספת מאוד משמעותית.

<חנן פריצקי: אנחנו ניגע בכל האוכלוסיות, אנחנו נרחיב שירותים בכל התחומים, בכל השירותים שיש לנו ואנחנו נתקדם הלאה.

<חנן פריצקי: תודה רבה.

מכלוף מיקי זוהר: השר כץ, אני מברך אותך על התפקיד.

מכלוף מיקי זוהר: אין ראוי ומתאים ממך, מי שמכיר אותך ואת הגישה שלך לנושאים החברתיים.

מכלוף מיקי זוהר: הרב גפני שאל אותך מאיפה השגת את הכסף?

מכלוף מיקי זוהר: אנחנו לומדים ממנו איך לעבוד.

מכלוף מיקי זוהר: אנחנו נהיה תלמידים טובים ונדע איך עושים עבודה פרלמנטרית טובה ואיך עושים פעולות במסגרת הממשלה.

מכלוף מיקי זוהר: חיים כץ הוא מודל לחיקוי לכולנו.

מכלוף מיקי זוהר: העולם עומד על תורה, עבודה ועל גמילות חסדים.

מכלוף מיקי זוהר: זה משפט שאני תמיד נוצר בליבי ואני רוצה שגם השר יזכור אותו.

מכלוף מיקי זוהר: אני יודע שהוא זוכר אותו, אני יודע שהוא מכיר אותו.

מכלוף מיקי זוהר: גישה יהודית קודם כל.

מכלוף מיקי זוהר: אנחנו דואגים לחלש ושומרים עליו כי אחרת החברה לא תקיים ואני שמח שהנושא הזה מצוי בידיך.

מכלוף מיקי זוהר: הייתי מבקש מהשר לשים דגש על נושא חשוב וזה גם קשור לשוויון הזדמנויות וזה הנושא הדיפרנציאלי.

מכלוף מיקי זוהר: לאו דווקא מהבחינה הדיפרנציאלית אלא גם הראייה הכללית של המשרד.

מכלוף מיקי זוהר: ראיית המשרד צריכה להיות, כך אני מקווה, שכל ילד במדינת ישראל, לא משנה מהיכן הוא מגיע, יקבל הזדמנות שווה להגיע למעמד הגבוה בחברה, למקום הגבוה ביותר.

מכלוף מיקי זוהר: הווה אומר, אנשים שמגיעים מאזורים מוחלשים יותר, מהפריפריה וממקומות כאלה, שאין להם את אותה הזדמנת כמו ילד שנולד במרכז הארץ, יוכל הילד לקבל לפחות את הכלים להצליח בחייו ולהגיע למעמד הגבוה בחברה.

מכלוף מיקי זוהר: כך אנחנו נוכל לצמצם את הפערים החברתיים.

מכלוף מיקי זוהר: צריך לשים על זה דגש גם מעבר לאלה שאין להם כלום והם צריכים את הקיום היומי.

מכלוף מיקי זוהר: לתת גם את הכלים יחד עם הנושאים הללו.

מכלוף מיקי זוהר: אני בטוח שהתפרצתי לדלת פתוחה, אדוני השר, אבל היה חשוב לי להבהיר.

מכלוף מיקי זוהר: אין מתאים ממך, סומכים עליך ואני בטוח שיזכרו עליך לטובה בתפקיד הזה כי זוכרים אותך בכל תפקיד.

משולם נהרי: אני אעשה את זה מאוד קצר כי אני מתחבר לדברים שאמר השר ולדברים של המנכ"ל.

משולם נהרי: אני בהחלט מצטרף לדברים הללו ומחזק אותם.

משולם נהרי: הייתי רוצה להוסיף ולהדגיש שמשרד הרווחה וגם הביטוח הלאומי זה ציר מרכזי בחיינו.

משולם נהרי: המשרד הזה חשוב היום כמעט לכל אזרח, מרגע הולדתו ועד יום מותו.

משולם נהרי: זה משרד שמלווה את האדם בכל שלבי חייו.

משולם נהרי: חייו של אדם תלויים הרבה במשרד הזה.

משולם נהרי: איכות חייו ותפקודו תלויים במשרד הזה.

משולם נהרי: הבעיות, לצערנו, הולכות וגוברות ולא פוחתות.

משולם נהרי: לכן המשרד הזה באמת צריך עוד יותר משאבים.

משולם נהרי: נכון שיש תוספת אבל המשרד הזה צריך להיות בראש מעייננו.

משולם נהרי: מקימים ועדות, הקימו את ועדת העוני ועדיין רחוקה הדרך מלומר שפתרנו את הבעיות.

משולם נהרי: נכון שיש הרבה עובדים שצריך לדאוג להם, שהם המפתח לטיפול היום יומי וצריך לדאוג לתנאים שלהם ולשכרם.

משולם נהרי: אבל יש למעלה מ-1,300 שחיים ממשרד הרווחה ולא יכולים בלי, חוץ ממיליונים שנהנים מהשירותים.

משולם נהרי: אנחנו צריכים להשקיע את כל כוחנו ולמצוא פתרונות, יותר מאשר לתקציב, זה לתהליכים הבירוקרטיים שיש במשרד.

משולם נהרי: חייבים לפשט את התהליכים הבירוקרטים.

משולם נהרי: מדובר באנשים קשיי יום ובאנשים נזקקים.

משולם נהרי: אנשים שלא יודעים איך הם יסיימו את היום.

משולם נהרי: כדי להקל עליהם צריכים לפשט הליכים בירוקרטיים.

משולם נהרי: זאת המשימה שהמנכ"ל לקח על עצמו.

משולם נהרי: אני אומר לשבחו שהדבר הראשון שהוא ראה זה הנושא של התהליכים הבירוקרטיים.

משולם נהרי: אם יש כסף והוא לא מגיע בזמן לצרכן, אז לא עשינו שום דבר.

משולם נהרי: דבר אחרון שאני רוצה להזכיר וגם פה המשרד עשה פריצת דרך בלתי רגילה, הנושא של נוער בסיכון.

משולם נהרי: זאת מכת מדינה, זאת משימה לאומית.

משולם נהרי: אפשר לומר שלפחות ב-50% מהמקרים של נוער נושר, המשרד הוסיף תוספת תקציב כדי לפתור את הבעיות, אם זה במקלט, הוסטלים, בתים חמים, דיור וכל מיני תכניות.

משולם נהרי: יש לפחות 20 מודלים שיתנו מענים.

משולם נהרי: אנחנו עוקבים בתקשורת ורואים את המציאות.

משולם נהרי: עוד בתקופת עבודתי במשרד החינוך יצא לי להסתובב בזולה ובכל המקומות האלה.

משולם נהרי: זאת מכה שלא ידענו את סדר-הגודל שלה כפי שהיא היום.

משולם נהרי: זה נורא והיום ולכן המשרד לקח על עצמו כמשימה לאומית לתקוף את הבעיה הזאת.

משולם נהרי: יש פה צוות מעולה במשרד, צוות מקצועי של צעירים וצעירות ובראשם הגברת רחל שרביט, שעושים לילות כימים לקדם את הנושא הזה.

משולם נהרי: אני חושב שהתוספת לתקציב, אדוני השר, תיתן מינוף - - -

אורלי לוי אבקסיס: אדוני, רק הערה קטנה למה שאמרת קודם.

אורלי לוי אבקסיס: מי שעושה את תפקידו כל-כך הרבה שנים – סליחה על ההערה.

אורלי לוי אבקסיס: כמי שמכירה את התחום הזה, מה שנעשה, אני מדברת טרם תפקידך שר הרווחה, זאת קטסטרופה אחת גדולה.

אורלי לוי אבקסיס: הנושא של ילדים בסיכון, הנושא של אותם ילדים נפגעי עבירה, הנושא של הטיפול וחקירת ילדים היה מצוי לאורך שנים במן איזו זילות אם לא הפקרות.

אורלי לוי אבקסיס: אותם ילדים הידרדרו אחר-כך בגלל שלא קיבלו באותו רגע, לא את הטיפול הנכון, לא את החקירה ועבריינים נשארו בחוץ.

אורלי לוי אבקסיס: אותה גברת רחל שרביט אחראית ללא פחות מאותן קטסטרופות.

אורלי לוי אבקסיס: תסלחו לי, אני לא אוהבת לדבר - - -

משולם נהרי: אני חולק עליך מפני שאני - - -

אורלי לוי אבקסיס: אתה יכול לחלוק.

אורלי לוי אבקסיס: יש מה לשפר ויש הרבה מה לשפר שם.

אורלי לוי אבקסיס: אני אדבר בתורי.

אורלי לוי אבקסיס: אני לא יכולה לעבור לסדר היום כשאני שומעת דבר כזה, מצטערת, מתנצלת.

משולם נהרי: בכל אופן, הנושא הזה הוא בראש מעייניו של המשרד.

משה גפני: תודה רבה.

משה גפני: נורית קורן, בבקשה.

נורית קורן: כבוד' השר, אני שמחה שאתה נמצא איפה שאתה נמצא.

נורית קורן: אני רוצה להחמיא למנכ"ל שכשאני פונה אליו הוא עוזר ומסייע.

נורית קורן: זה מאוד חשוב.

נורית קורן: אתם אומרים שאתם הולכים לשלב בקהילה אנשים עם מוגבלות.

נורית קורן: לא דיברתם על דיור מוגן.

נורית קורן: האם המשרד יכול לסייע לדיור מוגן לאנשים עם מוגבלות, כי אני מבינה שיש הרבה בעיות.

נורית קורן: אנשים מגיל 24 שרוצים להוציא אותם מהבית, אם אין מצ'ינג עם ההורים, אין בתים כאלה ובתים כאלה לא יקומו.

נורית קורן: אני יודעת שבמודיעין יש שטח שהעירייה הקצתה אבל ההורים – זה דבר מאוד מאוד חשוב ואנחנו צריכים לשים לב לזה.

נורית קורן: צריך להעלות את השכר במפעלי העסקה יזומים כדי שהם ירגישו שהם עובדים ומקבלים שכר כמו אדם רגיל.

נורית קורן: אמרתם שאתם רוצים להגדיל את הזכויות לאנשים שפונים.

נורית קורן: איך אתם עושים את זה?

נורית קורן: איך אנשים יודעים על כל זכות שמגיעה להם כאשר הם מגיעים למשרד.

נורית קורן: מאוד חשוב לי לדעת.

נורית קורן: לגבי פנימיות של הרווחה פוסט אשפוזי.

נורית קורן: השבוע ראיתי תכנית על ילדים שמתעללים בהם וגומרים להם את החיים.

נורית קורן: מוציאים אותם מהבתים מפני ששם היה מאוד קשה ומביאים אותם למקום של אונס, המדריכים מתעללים בהם.

נורית קורן: מה שראיתי היה מחריד.

חיים כץ: כולנו ראינו.

חיים כץ: זה היה בערוץ 10 וקראו לזה סלפי.

נורית קורן: נכון.

נורית קורן: אסור שזה יקרה.

נורית קורן: אדוני כבוד השר, אתה חייב לקחת את זה כנושא כי אנחנו הורסים את הילדים האלה ואנחנו הורסים עוד דור.

נורית קורן: לגבי קצבת הנכים.

נורית קורן: האם היא סוף סוף תגיע לשכר מינימום.

נורית קורן: זאת בושה וחרפה שאנשים נכים, שבאמת לא יכולים לעבוד, שאין להם קצבה נורמלית שהם יכולים ליהנות.

חיים כץ: את מי את שואלת את השאלה הזאת?

נורית קורן: את הביטוח הלאומי ואתה השר הממונה על הביטוח הלאומי.

חיים כץ: והביטוח הלאומי יכול לעשות מה שהוא רוצה?

נורית קורן: לא.

נורית קורן: אבל אני רוצה לדעת אם אתה תעזור לוועדת הכספים - - -

חיים כץ: אם הוא היה יכול, הדיסריגרד של הנשים החד הוריות היה משתנה מהיום להיום.

נורית קורן: סליחה.

נורית קורן: לפני השר עומדת הצעה של הוריות.

נורית קורן: דיברנו איתו על זה והוא אמר שהוא יאשר את זה.

נורית קורן: גם צריך לדאוג שתהיה פנסיה נורמלית לנכים, אחרי שהם לא מקבלים קצבה.

נורית קורן: ראיתי שאתם גם מטפלים באנשים שעוברים על החוק.

נורית קורן: רציתי גם לדעת מי ממונה על אנשים שמקבלים שיקום מיני, אתם או משרד הבריאות?

חיים כץ: גם אנחנו.

נורית קורן: אז בנושא הזה אדבר איתכם בנפרד.

משה גפני: יאיר פינס, אני רוצה איך אתם מכינים את ספר התקציב?

משה גפני: אנחנו נצטרך לאשר את הספרים האלה.

משה גפני: התקציב של משרד הרווחה גדל בהרבה כסף.

חיים כץ: גדל פחות מידי אבל מרוצה אני.

משה גפני: אנחנו נצטרך לאשר את התקציב, ובין היתר את הספר הזה.

משה גפני: איך אנחנו יכולים להבין מהספר הזה מה קרה במשרד הרווחה?

משה גפני: חלק אתם בכלל לא כותבים ואתם עוד קוראים לזה "חריש עמוק".

משה גפני: "חריש עמוק" הכוונה שמוחקים סעיפים כדי שלא נדע כלום, אבל בסדר.

משה גפני: תקציב 2014 זה 7.312 מיליארד שקלים, תקציב 2015 הוא 5.894 מיליארד שקלים.

חיים כץ: אתה לא הוספת את החלק של המצ'ינג.

משה גפני: אני רוצה לדעת איך מכינים את הספר.

משה גפני: אני חבר כנסת חדש, איך אני קורא את זה?

<יאיר פינס: קורא.

<יאיר פינס: לא כל-כך הבנתי את השאלה.

משה גפני: ב-2014 התקציב הוא 7.312 מיליארד.

חיים כץ: זה כולל המצ'ינג.

משה גפני: אני יכול לדעת למה היתה ירידה בתקציב?

משה גפני: בתקציב הברוטו ב-2014 היה כמעט 7.3 מיליארד.

משה גפני: ב-2015 יש 5.894 מיליארד.

משה גפני: למה זה כך?

משה גפני: איך היתה ירידה.

<קריאה: זה ברוטו ונטו.

משה גפני: למה אתם לא אומרים לנו את זה בספר?

משה גפני: למה אתה לא אומרים כמה היה התקציב ברוטו ב-2015?

משה גפני: אני רוצה לעשות השוואה.

משה גפני: אתם פשוט כותבים ספרים שאנחנו לא יכולים לקרוא אותם.

אילן גילאון: עלית על זה, זה הרעיון.

משה גפני: כל שנה אני שואל את זה.

חיים כץ: יאיר, מה הוא אומר לך?

חיים כץ: תלך בכל השנים באותה מתכונת.

חיים כץ: אם ב-2014 עשית את התקציב פלוס המצ'ינג, תעשה ב-2015 תקציב פלוס מצ'ינג.

חיים כץ: אם אתה לא מכניס את המצ'ינג, פתאום יש לך ירידה.

באסל גטאס: אולי עדיף ללכת ל-2014 בלי מצ'ינג.

חיים כץ: הוא צריך ללכת לאורך כל השנים באותה שיטה.

<יאיר פינס: נעביר לוועדה השוואה ברוטו ברוטו.

משה גפני: אני מבקש דבר אחד.

משה גפני: כל התכנית שלכם עם "חריש עמוק", כל הדבר הזה נועד לדאוג לכך שחברי ועדת הכספים לא ידעו על מה מדובר.

משה גפני: זאת המטרה.

משה גפני: אני מבקש לעזוב את "החריש העמוק" הזה ולהביא ספר שיהיה כתוב בו הכול.

סתיו שפיר: אפשר לבקש בקשה נוספת, שפשוט יראו לנו את החלוקה התקציבית גם עם ה-8 ספרות.

סתיו שפיר: תראו לנו את כל החלוקות בפנים.

סתיו שפיר: אין שום בעיה, יש להם את זה.

סתיו שפיר: מה הבעיה להעביר לנו?

סתיו שפיר: תביאו לנו גם את ה-8 ספרות ותראו לנו גם את כל החברות החיצוניות שעובדים איתם, את כל הספקים.

סתיו שפיר: אין שום בעיה עם זה.

אורלי לוי אבקסיס: אתה צודק בנוגע לסעיף 10.

אורלי לוי אבקסיס: בסעיף 10 אם אתה מוריד את הטייס האוטומטי, אכן ב-2015-2016, אם אנחנו לא מתייחסים לטייס האוטומטי, יש פה הפחתה בסעיף הספציפי הזה.

אורלי לוי אבקסיס: לפי הטייס האוטומטי היתה אמורה להיות עליה.

משה גפני: מיקי רוזנטל ואחריו אילן גילאון.

אילן גילאון: כל מה שאני אומר מחייב את מיקי.

אילן גילאון: מיקי ואני רוצים להגיד שזה השר היחיד בממשלה הזאת שאנחנו סומכים עליו.

אילן גילאון: שיבנה פחות בשטחים ושיעבוד יותר איפה שהוא צריך.

אילן גילאון: המחמאות אליו ידועות.

אילן גילאון: יש לנו כמובן עניין אידיאולוגי בהצלחה המשרד הזה וגם עניין פרסונלי.

אילן גילאון: הגישה שלנו לגבי נגישות למידע זה, ישראלי דבר פשוט.

אילן גילאון: כל מי שכותב דברים או מגיש דברים, הוא צריך להבין שהוא צריך לעשות אותם כל-כך פשוט עד כדי כך שאפילו חבר כנסת יוכל להבין את זה.

אילן גילאון: אני חוזר על זה תמיד.

אילן גילאון: יש לי שאלות ענייניות.

אילן גילאון: יתכן וזה נובע מאי הבנת הנקרא.

אילן גילאון: לגבי יעדי העוני רצינו לשמוע קצת יותר.

אילן גילאון: יש את העניין של התקנים לעובדים סוציאליים, שאנחנו לא רואים גידול דרמטי בתקציב של כוח אדם ואיפה הדבר הזה מתבטא.

אילן גילאון: אחרי זה יש קיצוץ דרסטי בתקציב לשירות לילד מ-214 מיליון ל-20 מיליון השנה ו-51 מיליון בשנה הקודמת.

אילן גילאון: האם זה מופיע בסעיף אחר?

אילן גילאון: אני שואל שאלות הבהרה.

אילן גילאון: אמרנו קיצוץ בתקציב השירות לילד ולנוער וקיצוץ בפיתוח של מעונות ומפתנים.

אילן גילאון: עכשיו יש את הבעיה של המעונות השיקומיים שמאז 2006 המכרזים לא עודכנו.

אילן גילאון: זה מכרזי הפסד.

אילן גילאון: איפה אתם עומדים עם העניין הזה?

אילן גילאון: דבר אחרון שמעניין אותנו לדעת זה לגבי נושא של עובדי רשות חסות הנוער שנמצאים בסכסוך עם המשרד.

אילן גילאון: איפה הדברים עומדים היום.

מיקי רוזנטל: לא קיבלתי תשובה מהשר.

מיקי רוזנטל: דיברתם על נתונים מדידים אבל לא דיברתם על יעדים בנושא צמצום העוני.

מיקי רוזנטל: בסופו של דבר, עד כמה הצעדים האלה יורידו את מספר העניים בישראל?

מיקי רוזנטל: יש לך הערכות?

אילן גילאון: אנחנו רוצים להחמיא לך על הבדיקה החודשית, זה נראה לנו פנטסטי.

אילן גילאון: מעניין איך הדבר הזה עובד.

חיים כץ: ההנהלה מתכנסת ויש דיווחים מה עשינו.

משה גפני: חבר הכנסת טרכטנברג.

מנואל טרכטנברג: אני מצטרף לברכות.

מנואל טרכטנברג: אני רוצה להגיד שאין הרבה מקרים, בטח לא בממשלה הזאת, שיש הלימה כל-כך גדולה בין האיש לבין המשרד.

מנואל טרכטנברג: הייתי מאוד רוצה שההלימה הזאת תהיה למופת ודוגמה כאשר משבצים שרים בממשלה.

מנואל טרכטנברג: אתם הצגתם דברים מאוד מעניינים אבל חסר לי מיקוד וסדרי עדיפויות.

מנואל טרכטנברג: תראה, עולם הרווחה הוא מאוד רחב ומי כמוך יודע זאת.

מנואל טרכטנברג: פה יש רשימה מאוד ארוכה של יעדים ותחומי פעולה.

מנואל טרכטנברג: באף אחד מהמקרים האלה אני לא רואה אל מול איזו אוכלוסייה מדובר.

מנואל טרכטנברג: כלומר, כשיש תוספת תקציבית מסוימת – הרי אמרת שהשמים הם הגבול ותמיד יהיה חסר.

מנואל טרכטנברג: איפה יש התקדמות יותר גדולה?

מנואל טרכטנברג: איפה יש פחות?

מנואל טרכטנברג: מיקי שאל אותך על היעדים.

מנואל טרכטנברג: זה לא רק עניין של צמצום העוני.

מנואל טרכטנברג: צמצום העוני הוא משהו סטטיסטי.

מנואל טרכטנברג: הוא לאו דווקא מהדברים שאני אוהב להתמקד בהם, כי אפשר לתעתע בנתון הזה.

מנואל טרכטנברג: אבל כשאתה מגדיר את היקפי הבעיות שמולן אתה פועל בכל תחום: בתחום הנוער, בתחום הזקנה, צריך להתוות את המסגרת של היקף הבעיה ואל מול זה מה הם הכלים והתקציבים שיש לך?

מנואל טרכטנברג: אם לא, המצ'ינג מאוד קשה.

מנואל טרכטנברג: לי, כמי שלא בקיא בפרטים, לא יכול להעריך אם מה שנעשה הוא אופטימלי בהינתן התקציב שיש.

מנואל טרכטנברג: זאת אמירה אחת.

מנואל טרכטנברג: שנית.

מנואל טרכטנברג: הנושאים שאתם מטפלים בהם משיקים למספר משרדים ומוסדות אחרים.

מנואל טרכטנברג: בראש ובראשונה ביטוח לאומי אבל גם משרד הבריאות, משרד החינוך, משרד העבודה.

חיים כץ: אני ממונה גם על הביטוח הלאומי.

מנואל טרכטנברג: אני יודע זאת.

מנואל טרכטנברג: אבל אתה לא פועל באותה צורה דרך המשרד כמו שאתה פועל בביטוח הלאומי.

מנואל טרכטנברג: אלה שתי זרועות מאוד שונות.

מנואל טרכטנברג: תשים את ביטוח לאומי בצד.

מנואל טרכטנברג: יש את משרד הבריאות, משרד החינוך, משרד הכלכלה.

מנואל טרכטנברג: האם יש שיתוף פעולה אפקטיבי?

מנואל טרכטנברג: האם אין כפילויות?

מנואל טרכטנברג: האם אין מלחמות על טריטוריה.

מנואל טרכטנברג: בסוף, התוצאה היא מה שקובעת.

מנואל טרכטנברג: אם חד הורית צריכה לעבוד, אז זה נוגע גם לתעסוקה ולמשרד הכלכלה וגם לך.

מנואל טרכטנברג: אני לא בטוח שכיום, איך שהממשלה מתפקדת, היא מאפשרת את התיאום ושיתוף הפעולה שיביא לתוצאה הרצויה.

מנואל טרכטנברג: הערה אחרונה.

מנואל טרכטנברג: אני רוצה להתחבר למה שמיקי זוהר אמר.

מנואל טרכטנברג: אני חושב שצריך כל הזמן לזכור שהעתיד נתון במה שאנחנו עושים או לא עושים עם הנוער שלנו והילדים שלנו.

מנואל טרכטנברג: צריך שוויון הזדמנויות ואנחנו חותרים לזה אבל יש הרבה מאוד בתוך המושג הזה שוויון הזדמנויות וזה לתת את המענים הראשונים.

מנואל טרכטנברג: אני הייתי מאוד מבקש שבפעם הבאה שתציגו כאן, תציגו מה קורה לנוער ולילדים במדינת ישראל מבחינת הצרכים בתחום הרווחה ומה המענים.

חיים כץ: אתה מתכוון לתקציב הבא.

מנואל טרכטנברג: לא.

חיים כץ: התקציב הבא כי אתה יודע טוב מאוד שאנחנו הולכים לעוד קדנציה.

חיים כץ: חיים, אני הייתי מאוד רוצה שלאו דווקא הלחץ התקציבי נוכל לראות את התמונה הזאת מול העיניים.

חיים כץ: כאזרח במדינת ישראל שלא בדיוק זר לדברים האלה, אין לי תמונה ברורה מה קורה כיום במדינת ישראל בתחום הזה.

משה גפני: תודה רבה.

משה גפני: באסל גטאס ואחריו אורלי לוי.

משה גפני: מייד אחרי זה אני רוצה לדעת את עמדת השלטון המקומי על הנושא הזה של היישום הדיפרנציאלי.

באסל גטאס: אחד, אני מצטרף לביקורת שלך שחוזרת על עצמה כל ישיבה לגבי הכנת הספרים על-ידי האוצר.

באסל גטאס: עד כמה אתם הייתם מעורבים בהכנת הספר הזה והאם הוא מקובל עליכם?

באסל גטאס: האם הוא עבר מתחת ליד שלכם.

באסל גטאס: יש דברים מצחיקים בספר הזה, אפילו אריתמטית.

באסל גטאס: אדוני היושב ראש, אני מבקש ממך לעמוד על זה.

באסל גטאס: אמיר לוי היה כאן והבטיח שתוך עשרה ימים הוא יביא גרסה מעודכנת לדברים האלה.

באסל גטאס: זה הכול בעיה אחת, לא מבינים כלום.

משה גפני: גברת לויפר, אין בעיה.

משה גפני: אגף התקציבים השיג את מטרתו, אי-אפשר לקרוא את ספרי התקציב.

משה גפני: הדיון הזה מיותר.

משה גפני: גברת לויפר, אנחנו חברי כנסת, רמה מאוד נמוכה, מה לעשות, אפשר לעבוד עלינו, בסדר גמור.

מיקי רוזנטל: אנשים אינטליגנטים למדי, אפילו פרופסור לכלכלה וגם הם מתקשים.

משה גפני: אי-אפשר לקרוא את הספר.

משה גפני: לי יש ניסיון בגלל השנים אז אני יודע מה מסתתר מאחורי המספרים האלה.

משה גפני: לקרוא את הספר הזה זה בלתי אפשרי.

משה גפני: עשיתם את זה בכוונה.

משה גפני: קראתם לזה "חריש עמוק".

משה גפני: זה אפילו לא חריש בכלל.

משה גפני: אין מספרים בספר הזה.

משה גפני: אתם פשוט מבזים את הכנסת.

משה גפני: את הולכת להסביר לנו עכשיו?

בצלאל סמוטריץ': השאלה אם אנחנו מסתפקים במחאה כמו אלה שהולכים בכיכר, או שאנחנו לא מצביעים.

משה גפני: אתה משתמש עם הלא מצביעים יותר מידי פעמים.

בצלאל סמוטריץ': לא נתת לי עד היום אפילו הזדמנות אחת.

סתיו שפיר: עוד יהיו לך הרבה הזדמנויות.

סתיו שפיר: אנחנו מצפים ליישום מלא של ההבטחות האלה.

בצלאל סמוטריץ': זאת אמירה עקרונית.

משה גפני: לא מצביעים, המשמעות של העניין שהממשלה נופלת והולכים לבחירות.

בצלאל סמוטריץ': היא לא נופלת.

בצלאל סמוטריץ': ייקח להם שלושה ימים והם יביאו את מה שאתה רוצה שיביאו.

משה גפני: אגב, אני גם בעד שהממשלה תיפול בשלב כזה כי על זה באמת ראוי שהיא תיפול.

משה גפני: אבל את זה אנחנו יכולים לתקן אם נהיה חזקים מולם.

באסל גטאס: גם המשרד הרלוונטי המקצועי מחובר להכנת התקציב.

באסל גטאס: אם זה עובר דרכו ואם הוא עושה את הביקורת.

באסל גטאס: הדבר השני קשור למשרדך.

באסל גטאס: הצרכנים הגדולים ביותר של המשרד שלך זה המגזר הערבי.

באסל גטאס: כמה אחוז מתקציב המשרד שלך מופנה לציבור הערבי?

באסל גטאס: אני עשיתי מחקר, אדוני השר.

באסל גטאס: ביקשתי ממרכז המידע והמחקר והם עשו מחקר בשנה שעברה.

באסל גטאס: אני אעביר לך אותו.

באסל גטאס: יחסית, המשרד שלך לעומת שאר המשרדים, מפנה יותר תקציבים לאוכלוסייה הערבית מאשר שאר המשרדים.

חיים כץ: נקטין אותו.

באסל גטאס: זה לא היה בזמנך.

באסל גטאס: אני מבקש ממך להגדיל עוד יותר כי אנחנו לא צריכים להיות בתקציב של משרד הרווחה לפי היחס שלנו באוכלוסייה.

באסל גטאס: היחס שלנו בתוך האוכלוסייה הנזקקת לשירותי רווחה הוא הרבה יותר גדול מ-19%.

באסל גטאס: אנחנו עדיין מתחת ל-18% בתקציבים.

באסל גטאס: אני אעביר לך את הדוח.

באסל גטאס: אני באתי לכאן ונסעתי 3.5 שעות מהצפון כדי - - -

משה גפני: עם כל הכבוד, אתה נסעת 3.5 שעות כדי להצביע אי אמון בממשלה.

באסל גטאס: לא, אבל רציתי להספיק לדיון.

באסל גטאס: אדוני השר, יש שערורייה, סקנדל בקנה מידה עולמי מתחת לידיים שלך, שזה נקרא ניהול הכסף של הקרן של הביטוח הלאומי.

באסל גטאס: ממשלת ישראל מינתה ועדה לפני שנתיים, כשכחלון היה שר העבודה והרווחה, בראשות המנכ"לית של הביטוח הלאומי דאז, עם כל המנכ"לים הרלוונטיים.

באסל גטאס: היא הביאה דוח שנקרא: דוח על המסוכנות, או על הנושא של הביטוח הלאומי, אני לא זוכר את השם המדויק.

באסל גטאס: יש בו המלצות מפורטות.

באסל גטאס: הוא היה אמור לבוא אז לממשלה.

באסל גטאס: כחלון נכנע לנתניהו וזה נדחה.

באסל גטאס: היו בחירות.

באסל גטאס: בקדנציה האחרונה העליתי את הנושא בהצעה לסדר וגם בשאילתה לשר מאיר כהן, שעלה על הדוכן והבטיח: אנחנו מביאים את ההמלצות האלה לאישור הממשלה.

באסל גטאס: זה לא נעשה.

באסל גטאס: יש שוד לאור יום לחסכונות של האנשים.

חיים כץ: אל תדבר איתי בסיסמאות, רד לפרטים.

באסל גטאס: יש 180 מיליארד שקלים שלנו, של האנשים שאמורים להיות בקרן של הביטוח הלאומי.

משה גפני: למה 180 מיליארד, מדובר על 200 מיליארד?

באסל גטאס: לא יודע אם גדלו מאז.

באסל גטאס: ההמלצה של הוועדה היתה להחזיר את הקרן על פני 40 שנה.

באסל גטאס: כלומר, 5-6 מיליארד שקלים בנוסף לריבית.

באסל גטאס: מה קורה היום?

באסל גטאס: הממשלה מכניסה מהדלת את הכסף, מוציאה אותו מהחלון דרך אגרות חוב.

באסל גטאס: זאת דלת מסתובבת.

באסל גטאס: היא משלמת לביטוח הלאומי רק את הריבית.

באסל גטאס: אתה יושב ראש הוועדה האחראית.

באסל גטאס: אני אתבע אותך.

באסל גטאס: תדע לך, זה הולך להיות בבג"צ בקרוב.

באסל גטאס: לדעתי שודדים אותנו.

משה גפני: למה תתבע אותו?

חיים כץ: היית בסרט "הטוב הרע והמכוער??

חיים כץ: If you want to shoot, shoot don't talk.

באסל גטאס: אני בשלב מיצוי ההליכים.

משה גפני: מצאת את מי לתבוע.

באסל גטאס: אני עושה מיצוי הליכים.

באסל גטאס: אני חושב שהכסף הזה, אדוני השר, מסתכלים עליו בממשלה כמס לכל דבר ועניין, בעוד שאנחנו צריכים להתחיל להתרגל שזה חסכונות של הציבור.

באסל גטאס: חסכונות של הציבור כמו הפנסיה.

באסל גטאס: אתם לא מתייחסים כך.

באסל גטאס: אתם שמים את היד, מוציאים, מכניסים.

חיים כץ: במקרה הזה, לשנינו מתייחסים אותו דבר.

באסל גטאס: עזוב את העניין הפוליטי.

באסל גטאס: זה עניין ציבורי ממדרגה ראשונה, לא קשור ליהודים ולערבים.

באסל גטאס: הוא קשור לכל מי שזקוק לביטוח הלאומי.

באסל גטאס: דבר אחרון.

באסל גטאס: דיברתם על נושא הקלה על המשפחות העניות.

באסל גטאס: אתם יודעים ש-49.6% מהמשפחות הערביות הן משפחות בעוני.

באסל גטאס: תוך כדי הלמידה בשנתיים האחרונות גיליתי שתשלומי הביטוח הלאומי, כשהם נעשים, מרימים כמעט 70% מהמשפחות היהודיות העניות מעל קו העוני בעוד רק 19% מהמשפחות הערביות, שהן לפני ההעברות עולות מעל קו העוני.

באסל גטאס: אני שאלתי למה והלכנו למרכז המידע והמחקר של הכנסת.

באסל גטאס: הם עשו מחקר והם באו עם מדד חדש.

באסל גטאס: יש את שכיחות העוני, יש את עומק העוני.

באסל גטאס: הם המציאו מושג חדש שאתם צריכים להתחיל להתעסק איתו, שנקרא חומרת העוני.

באסל גטאס: בחומרת העוני, העוני במגזר הערבי הוא פי 3 חמור יותר מהעוני במגזר היהודי.

באסל גטאס: זה מכלול דברים.

באסל גטאס: במכלול הדברים, קשה יותר למשפחה ענייה ערבית פי שלוש מאשר למשפחה יהודית.

באסל גטאס: אני זורק את הכדור למגרש.

באסל גטאס: צריך לעשות טיפול בעוני במגזר הערבי לא רק על-ידי התשלומים הקיימים של הביטוח הלאומי, צריך להמציא משהו חדש.

באסל גטאס: אני מוכן לשבת איתכם.

באסל גטאס: אולי נקיים דיון בוועדת העבודה והרווחה במיוחד בעניין הזה.

משה גפני: תודה רבה.

משה גפני: אורלי לוי, בבקשה.

אורלי לוי אבקסיס: תודה רבה אדוני היושב ראש.

אורלי לוי אבקסיס: ראשית, לפני שאומר את הביקורת שיש לי על התקציב שמוגש בפנינו, אני באמת רוצה לומר שאם יש לי איזה שקט מאותו ממלא תפקיד שר הרווחה, זה בגלל שחיים כץ ממלא את התפקיד הזה.

אורלי לוי אבקסיס: מי שהיה בוועדת העבודה והרווחה בכנסות שעברו תחת הנהגתו של חיים כץ, יודע שמעבר למשחק קואליציה ואופוזיציה, יש פה בן אדם שאכפת לו, שהוא רגיש ושהוא לא מפחד.

אורלי לוי אבקסיס: זה אולי אחת התכונות החשובות ביותר של מי שנכנס למשרד הזה וזאת הבשורה הגדולה ביותר שיש לנו עכשיו.

אורלי לוי אבקסיס: זה סוג התיקים שמאוד מלחיצים ומפחידים את נבחרי הציבור שלנו.

אורלי לוי אבקסיס: יש כאלה שיאמרו שזה להכניס ראש בריא למיטה חולה.

אורלי לוי אבקסיס: אני שמחה מאוד שמי שנושא בתפקיד עכשיו הוא חיים.

אורלי לוי אבקסיס: אני רוצה גם לשבח את המשרד שנענה לפניות הציבור ושם את זה בפרונט, כי מתעסקים באנשים ואי-אפשר להתעלם מאנשים ומהבעיה הפרטית שלהם.

אורלי לוי אבקסיס: זה הצלת ושיני הגורל שלהם.

אורלי לוי אבקסיס: אני רוצה לומר משהו נוסף.

אורלי לוי אבקסיס: אתה צודק לחלוטין אדוני היושב ראש.

אורלי לוי אבקסיס: אני יכולה רק לתאר שאם חיים לא היה שם, היינו מקבלים תקציב קטסטרופלי.

אורלי לוי אבקסיס: אומרים לנו שיש פה תוספות גדולות.

אורלי לוי אבקסיס: אבל כשאתה בא לפרוט את זה, אתה רואה שחוץ מהטייס האוטומטי, אולי יש פה תוספות נקודתיות לפרויקטים כאלה ואחרים אבל יש הפחתה משמעותית בפרויקטים מסוימים.

אורלי לוי אבקסיס: לדוגמה, שירות בקהילה.

אורלי לוי אבקסיס: גם כשהציגו בפנינו את התקציב של יאיר לפיד, הוא היה תקציב אנטי חברתי בעליל ולא משנה מה אחרים יגידו.

אורלי לוי אבקסיס: אני בכוונה רוצה להשוות את זה ל-2013.

אורלי לוי אבקסיס: כאשר אנחנו מסתכלים על שירותי קהילה, ההוצאה ב-2015 היא 12.359.

אורלי לוי אבקסיס: תלכו ל-2013, שם זה 16.345.

אורלי לוי אבקסיס: שלא יגידו לנו שאנחנו עם הברוטו והנטו.

אורלי לוי אבקסיס: תנסו להוסיף את ההוצאה המותנית בהכנסה אז היא מוסיפה לך רק עוד מיליון.

אורלי לוי אבקסיס: כשאנחנו מסתכלים, זה לא מגרד את התקציב שהיה ב-2013 לאותו נושא.

אורלי לוי אבקסיס: אני יכולה ללכת איתכם הלאה.

אורלי לוי אבקסיס: גם במעונות ממשלתיים לנכים יש הפחתה משמעותית.

אורלי לוי אבקסיס: כשאנחנו מדברים על ההפחתה הזאת, אנחנו מדברים על אנשים נכים.

אורלי לוי אבקסיס: תסתכלו על ההוצאה ב-2015, 2.323 לעומת 7.724, שזה כפול ואפילו משולש.

אורלי לוי אבקסיס: אז שלא יגידו לנו שהגדילו.

אורלי לוי אבקסיס: אני בכוונה הולכת עם אותה חוברת.

אורלי לוי אבקסיס: מעונות ממשלתיים, שוב פעם אנחנו רואים ירידה.

אורלי לוי אבקסיס: ב-2013 המצב היה טוב יותר.

משה גפני: אורלי, אל תעברי על כל הספר.

אורלי לוי אבקסיס: זה תפקידנו אדוני היושב ראש.

אורלי לוי אבקסיס: זה מה שאני מרגישה שאנחנו צריכים לעשות פה.

אורלי לוי אבקסיס: אמרת שלא מבינים את הספר?

אורלי לוי אבקסיס: אני חושבת שהצלחתי להבין אותו קצת.

אורלי לוי אבקסיס: ממה שהצלחתי להבין, אני לא רגועה.

משה גפני: אנחנו בדיון בוועדה.

משה גפני: אני מציע לך להעביר את כל הפרטים לחנן.

אורלי לוי אבקסיס: כוח אדם ברשויות מקומיות, ירד לעומת 2013.

אורלי לוי אבקסיס: השירות לשיקום נוער, ירידה חדה מאוד.

אורלי לוי אבקסיס: אנחנו יכולים להמשיך הלאה.

אורלי לוי אבקסיס: מוסדות ולשכות?

אורלי לוי אבקסיס: אני לא יודעת האם הירידה הזאת טובה או לא.

אורלי לוי אבקסיס: נמשיך הלאה.

אורלי לוי אבקסיס: יש פה עוד נקודות ואני רוצה לשאול שאלות נוספות.

אילן גילאון: היא צודקת, על זה באנו לדבר.

משה גפני: אמרתי שהיא תעביר את כל הפרטים וחנן ישיב.

משה גפני: חנן הנהן בראשו ואני רוצה להבין למה.

אורלי לוי אבקסיס: חברים, אנחנו עדיין ברווחה.

אורלי לוי אבקסיס: עם כל מה שקורה במדינה ועם כל המצב הביטחוני הקשה, הפחד וחוסר הביטחון, יש פה חוסר ביטחון חברתי ממדרגה ראשונה.

אורלי לוי אבקסיס: זה לא ישתנה גם כאשר נשתלט על המצב הביטחוני, כי אנשים חיים בחוסר ביטחון תזונתי, בחוסר ביטחון של רווחה, בחוסר ביטחון מה יהיה בגורלו של הילד.

אורלי לוי אבקסיס: אני רוצה לשאול כמה שאלות.

אורלי לוי אבקסיס: בעבר ובהווה הודיע שר הרווחה שיש בכוונתו לשפץ את אותן הפנימיות לחסרי עורף משפחתי.

אורלי לוי אבקסיס: לכו תבקרו, בחלק מהמקרים זה זוועה.

אורלי לוי אבקסיס: אתה חושב שהוצאת את הילד ממסגרת מסוימת שלא היתה טובה לו.

אורלי לוי אבקסיס: אתה מעביר אותו למסגרת אחרת – גפני, אני אומר: אישה נאה, כלים נאים - - -

רחל עזריה: מרחיבים דעתו, זה אומר שהוא רוצה עוד.

אורלי לוי אבקסיס: טוב, את רוצה להתפלפל בפרשנויות.

רחל עזריה: זה חמי כתב את המאמר אז אני מוודאת - - -

משה גפני: אורלי, אל תסתכלי עליה, תסתכלי עלי.

משה גפני: מה שאמרת זה נכון.

רחל עזריה: חתן פרס ישראל.

אורלי לוי אבקסיס: בסדר, אבל הפרשנות שלו היא לא היחידה.

רחל עזריה: אם תסתכלי על כתבי היד - - -

אורלי לוי אבקסיס: טוב, אני לא באתי לדבר על חמך ועל המשפחה שלך.

אורלי לוי אבקסיס: סליחה שבחרתי במשפט.

אורלי לוי אבקסיס: בואו נחזור לעיקר.

רחל עזריה: תדייקו.

משה גפני: מה שאמרת זה נכון.

משה גפני: את לא חייבת לקבל פרשנויות אחרות.

משה גפני: כל הכבוד לפרשנות שרחל אומרת, זה לא רלוונטי לענייננו.

רחל עזריה: אתה באמת חושב שחז"ל היו זעיר בורגנים?

אילן גילאון: חמך כתב את המשפט הזה או שזה מהמקורות?

אורלי לוי אבקסיס: זה מהמקורות.

אורלי לוי אבקסיס: אני גדלתי בבית שבו אמרו לי: מעולם אל תקשיבי מה אחרים אומרים, תחשבי איך את מפרשת.

אורלי לוי אבקסיס: לכל אחד מאיתנו יש את הפרשנות שלו.

אורלי לוי אבקסיס: הפכנו את התפל לעיקר.

אורלי לוי אבקסיס: תסלחי לי, יש לכם כישרון אתם - - -

רחל עזריה: מי זה לכם?

רחל עזריה: מי זה כישרון?

אורלי לוי אבקסיס: אתם שומעים ביקורת כזאת או אחרת אתם לוקחת את זה לשם.

סופה לנדבר: תנו לה לדבר, מה קרה כאן?

רחל עזריה: תמשיכי לדבר, אף אחד לא מפריע לך.

אורלי לוי אבקסיס: נורא מעניין שמצב העניינים בתוך החדרים המעופשים לא מעניין אותך, אבל הפרשנות שאני נתתי למשפט שחמך נתן לו פרשנות אחרת – נהדרת.

רחל עזריה: אני אשמח לדבר על מצב הילדים בדיור הציבורי.

אורלי לוי אבקסיס: אל תפריעי לי.

משה גפני: אני מבקש לא להפריע.

אורלי לוי אבקסיס: אותם חדרים שהילד מגיע אליהם, זה הפך להיות הבית שלו בהוראת הממשלה, בהוראת המדינה, הוא לא מספיק ראוי.

אורלי לוי אבקסיס: אין פרטיות, אין ארוניות.

אורלי לוי אבקסיס: זה לא מקום שנוח לך לחזור לחדר אחרי יום קשה.

חיים כץ: מה אמרתי לך בהתחלה?

אורלי לוי אבקסיס: אתה אמרת שהם ישופצו.

אורלי לוי אבקסיס: והם ישופצו?

חיים כץ: כן.

אורלי לוי אבקסיס: מצוין, יופי.

אורלי לוי אבקסיס: אני פה כדי לבדוק.

חיים כץ: לא ישופצו כולם.

חיים כץ: אי-אפשר לשפץ את כולם.

אורלי לוי אבקסיס: יש תקציבים חוץ ממשלתיים שהם עומדים ומחכים שהממשלה תיתן את החלק שלה ואז נביא פתרון אמיתי.

אורלי לוי אבקסיס: אני מבקשת מהשר לעשות כל שביכולתך.

חיים כץ: אני רוצה לקוות שאלה מהתקציבים החוץ ממשלתיים יעבירו את מה שהם מתחייבים.

אורלי לוי אבקסיס: הם יביאו, תבדוק אותם.

אורלי לוי אבקסיס: הם התחייבו בפני.

חיים כץ: אנחנו מדברים על אותם אנשים.

אורלי לוי אבקסיס: אני אתן לך דוגמה מה קרה עם אותה תורמת ענקית, לין שוסטרמן.

אורלי לוי אבקסיס: היא הביאה תקציבים לאותם מרכזי הגנה לילדים ולא השתמשו בזה כי הממשלה היתה צריכה לתת חלק מינורי.

אורלי לוי אבקסיס: עד שאנחנו לא נלחמנו, גם לא ניצלו את זה.

אורלי לוי אבקסיס: בסוף היא איימה לקחת את הכסף חזרה לארצות הברית.

אורלי לוי אבקסיס: תבינו את האבסורד.

אורלי לוי אבקסיס: יש כסף שהוא כסף של מגזר שתורם.

אורלי לוי אבקסיס: אם לא נשת

אורלי לוי אבקסיס: מש בו ולא ניתן את חלקנו נאבד אותו ואותו ילדים יאבדו את אותה סביבה נעימה, אולי המינימאלית.

חיים כץ: זה לא יהיה בזמננו.

אורלי לוי אבקסיס: זה לא ישופץ?

חיים כץ: לא נאבד את חלקם.

אורלי לוי אבקסיס: אני רוצה לומר עוד משהו.

אורלי לוי אבקסיס: אני לא ראיתי שום דבר בתקציב משרד הרווחה בנושא של ביטחון תזונתי, כאשר אנחנו מדברים על יותר מידי אנשים מתחת לקו העוני.

אורלי לוי אבקסיס: יש 900,000 ילדים מתחת לקו העוני.

אורלי לוי אבקסיס: אולי ילדים לא ימותו מעוני במדינת ישראל אבל בוודאי שהם יסבלו.

אורלי לוי אבקסיס: הם יסבלו בהתפתחות, הם יסבלו במצב הבריאותי שלהם.

אורלי לוי אבקסיס: אי-אפשר להשאיר את הנושא הזה, מה גם שהיתה התחייבות בכנסת שעברה ובזו שלפניה.

אורלי לוי אבקסיס: גם כאשר שר האוצר היה שר הרווחה והיום הוא שר האוצר, ההתחייבות הזאת היתה.

אורלי לוי אבקסיס: היתה מסיבת עיתונאים.

אורלי לוי אבקסיס: ביבי נתניהו שגם היום הוא ראש הממשלה עם פרויקט הדגל "איפה הכסף"?

אורלי לוי אבקסיס: מה קורה עם זה?

אורלי לוי אבקסיס: אפשר להציל מזון במינימום כסף.

אורלי לוי אבקסיס: אפילו מבחינת איכות הסביבה אפשר לעשות.

אורלי לוי אבקסיס: הנושא הדיפרנציאלי הוא חשוב מאוד.

אורלי לוי אבקסיס: נושא חוקרי הילדים במדינת ישראל זאת אחת הבעיות הקשות שלצערי הרב המשרד לא ידע איך להתמודד איתו.

אורלי לוי אבקסיס: היה ניסיון בקדנציה שעברה להתמודד עם הנושא הזה.

אורלי לוי אבקסיס: לדעתי הניסיון שנעשה לא היה נכון.

אורלי לוי אבקסיס: עובדתית, בשטח, גם אני וגם מי שנמצא היום במשכן נשיא המדינה, נלחמנו על הוספת תקנים לחוקרי ילדים.

אורלי לוי אבקסיס: אז הוא איים שלא יהיה תקציב מדינה אם לא יהיה פתרון לחוקרי הילדים.

אורלי לוי אבקסיס: נוספו תקנים, אמורים היו לפתור את הבעיות.

אורלי לוי אבקסיס: מסתבר שהתכנית איך לעבוד היא תכנית קלוקלת.

אורלי לוי אבקסיס: אותו ראש שיצר את הבעיה היה צריך להיות הראש שיביא את הפתרון.

אורלי לוי אבקסיס: הפתרון שהוא הביא לא היה מספיק טוב.

אורלי לוי אבקסיס: תסלחו לי, על זה לצערי התפרצתי על סגן שר הרווחה.

אורלי לוי אבקסיס: מה שקורה בנושא חוקרי הילדים ומי שהיה אחראי וניסה להביא את הפתרון בפעם שעברה, יצר קטסטרופה יותר גדולה.

אורלי לוי אבקסיס: בעיקר אם אנחנו לוקחים בחשבון שנוספו תקנים.

אורלי לוי אבקסיס: אם נוספו תקנים צריך היה לצמצם את אותם ילדים שמחכים לחקירות לשווא.

אורלי לוי אבקסיס: כאשר אנחנו מדברים על ילד שלא נחקר בזמן, כל יום היכולת לגבש את תיק החקירות ולעצור את החשוד, הולכת וקטנה.

אורלי לוי אבקסיס: הוא יפגע בילדים אחרים.

אורלי לוי אבקסיס: אנחנו צריכים להבין את זה.

אורלי לוי אבקסיס: דובר פה על הנושא של האימהות החד הוריות.

אורלי לוי אבקסיס: אני מאוד הייתי רוצה לשמוע את עמדת המשרד ומה הולך להיות.

אורלי לוי אבקסיס: אני רוצה לדבר על הנושא שאף אחד פה לא דיבר עליו וזה נושא ההומלסים במדינת ישראל.

אורלי לוי אבקסיס: איזה פתרונות יש למשרד הרווחה להציע?

אורלי לוי אבקסיס: כשאנחנו מדברים על דיור ציבורי, לא כולם זכאים לדיור ציבורי וגם אלה שזכאים לדיור ציבורי יכולים להחזיק בתעודה הזאת שלא נותנת להם כלום והם יישארו מתחת לאותה כיפת שמים, או במקרה הטוב מתחת לבד של האוהל.

אורלי לוי אבקסיס: יש ילדים הומלסים במדינת ישראל, אבל לא רק ילדים.

אורלי לוי אבקסיס: איך משרד הרווחה מתמודד עם זה?

אורלי לוי אבקסיס: אם אני מפנה בעיות ואומרים לי לפנות לעמותות, כנבחרת ציבור אני אומרת שאנחנו במדינה בבעיה קשה ביותר.

אורלי לוי אבקסיס: לא יתכן שאנשים יהיו חסרי ביטחון מינימאלי וחסרי קורת גג והדברים הבסיסיים ביותר.

אורלי לוי אבקסיס: אחר-כך המדינה תיקח להם את הילדים.

אורלי לוי אבקסיס: זה קורה.

אורלי לוי אבקסיס: המדינה תצטרך לשלם עבור כל ילד אלפי שקלים בחודש.

אורלי לוי אבקסיס: תעשו אתם את החישוב: 7,000 שקלים לחודש שזאת עזרה רגילה, לעומת עזרה מינימאלית לאותה משפחה.

אורלי לוי אבקסיס: דבר אחרון אחרון זה ביקורי פתע.

אורלי לוי אבקסיס: אדוני שר הרווחה, אני מבקשת ממך לעשות מעשה ליצמן.

אורלי לוי אבקסיס: כשאני הייתי יחד עם אילן גילאון בכנסת ה-18 אנחנו הסתובבנו במפתיע באותם מוסדות.

אורלי לוי אבקסיס: עשינו את זה בפגרה שלנו, בהפתעה.

אורלי לוי אבקסיס: במקומות של נכים, במעונות סגורים.

אורלי לוי אבקסיס: מה שראינו שם זעזע אותנו ולא נתן לנו לישון ימים ולילות.

אורלי לוי אבקסיס: ומה עשו במשרד הרווחה, מי שהיה אז מנכ"ל?

אורלי לוי אבקסיס: הוציאו לנו צו איסור כניסה, כדי שגם אנחנו לא נראה מה שמסתתר שם.

אורלי לוי אבקסיס: אחר-כך בית המשפט סגר חצי מהמקומות האלו, בגלל שהדברים היו מזעזעים וחלק מהעובדים נמצאים מאחורי סורג ובריח, כפי שהיה ראוי שיקרה.

אורלי לוי אבקסיס: אם לא היינו שם ואם לא היינו רואים את הדברים ואחרים שיכולים לראות את הדברים לא היו שם, חסרי הישע האלה היו ממשיכים להיות מוטרדים עד היום הזה.

אורלי לוי אבקסיס: מה שרואים בביקורי פתע לא רואים במסדר המפקד.

משה גפני: אורלי, מה שליצמן עושה אני תומך.

משה גפני: השר הבין את זה.

משה גפני: חיים געש, מחזיק תיק הרווחה בשלטון המקומי.

משה גפני: מה עמדתכם בנושא של התקצוב הדיפרנציאלי?

<חיים געש: אנחנו מתנגדים למצ'ינג עקרונית.

<חיים געש: אנחנו חושבים ששירותים ממלכתיים צריכים להינתן על-ידי הממלכה, גם בחינוך, גם ברווחה, גם בפיתוח וגם בתחבורה.

<חיים געש: במצ'ינג, בכל אורח החיים של השלטון המקומי, שהוא המוציא לפועל של חלק גדול מתקציב הרווחה, פוגע בכל הרשויות.

<חיים געש: אני לא רוצה להגיד רשויות חזקות או חלשות כי הממשל המרכזי גם שולט במרבית ההחלטות על ההוצאות וההכנסות של הרשויות.

<חיים געש: הן לא סוברניות להחליט לבד.

<חיים געש: לכן שיטת המצ'ינג, שנולדה בתקופת הוועד הלאומי והמשיכה לתוך מדינת ישראל ונכנסה לחוקי ההסדרים משנת 1984 ואילך צריכה לעבור מהעולם.

אורלי לוי אבקסיס: אתה מדבר בשם 15 הערים החזקות או כולל הפריפריה?

<חיים געש: סליחה, אורלי.

<חיים געש: יש היום הרבה יותר רשויות שלא נהנית ממענק איזון.

<חיים געש: בעבר אלה היו 15 הגדולות.

<חיים געש: היום יש קרוב ל-60 רשויות ואולי יותר, הן רשויות שלא מקבלות מענק איזון.

משה גפני: כל עוד שזה לא קורה, מה עמדת השלטון המקומי?

<חיים געש: זה לא סוד.

<חיים געש: הוחלט על הקמת ועדה משותפת למרכז השלטון המקומי והאוצר.

<חיים געש: מחר אמיר לוי מקיים שימוע במרכז השלטון המקומי.

<חיים געש: מאלה שמהם רוצים לקחת ועוד לא ברור על-פי איזה מפתח, הם כמובן מתנגדים.

<חיים געש: אלה שמקבלים, לא אכפת להם ממי, העיקר שיקבלו.

<חיים געש: לגבי ניצול תקציב משרד הרווחה.

<חיים געש: הנתונים שהציג חנן מדויקים בחלקם.

<חיים געש: מדוע?

<חיים געש: מפני שהמשרד לקראת סוף שנה, כשהוא רואה שהרשויות שאינן יכולות לעמוד במצ'ינג לא יבצעו את חלקן בפעולות בעיקר, אז הוא מציע את השירותים לרשויות שיכולות לקחת אותם.

<חיים געש: החשבון הזה לא נעשה ולכן הוא מעצים את העניין.

<חיים געש: חד משמעית אנחנו נגד המצ'ינג בכל המשרדים ובוודאי ברווחה, כי זה בנפשם של התושבים שלנו וזה גם בדברים אחרים.

<חיים געש: אנחנו הצענו בעבר, והמשרד מקיים את זה בפועל בשנתיים האחרונות, שמי שאין לו מי להשלים, המשרד ייתן לו את ה-75%.

<חיים געש: נרשום בצד את ה-25% שהוא חייב כי אחרת לא תתבצע שום פעולה ברשויות של 1 עד 4.

<חיים געש: נכון שרוב הרשויות ב-1 עד 4 הן מהמגזר הלא יהודי אבל יש גם לא מעט רשויות יהודיות באשכול החברתי הזה, דווקא ישובים חובשי הכיפה וצריך לעצור את זה.

משה גפני: הנתון הזה לא מדויק?

<חיים געש: הפירוט של ספר התקציב הוא לא כזה שאני יכול להיכנס לרזולוציה של כל שקל, אבל שיתוף הפעולה בינינו לבין חיים כץ בקדנציה הקודמת כשהיה יושב ראש ועדת הרווחה היה יוצא מן הכלל.

<חיים געש: יש חוק אחד שעבר ולא מומן, אני לא יודע אם הוא נמצא בספר התקציב.

<חיים געש: חנן יכול להגיד כי לא ראיתי את הספר העבה.

<חיים געש: אני מדבר על חוק אבטחת לשכות הרווחה.

<חיים געש: החוק עבר וכסף לא ניתן.

<חיים געש: אני לא יודע אם הוא ישנה או לא.

משה גפני: תודה רבה.

משה גפני: חבר הכנסת בצלאל סמוטריץ'.

בצלאל סמוטריץ': אני רוצה להעלות שתי נקודות קטנות.

חיים כץ: קרע אותי.

בצלאל סמוטריץ': הפוך.

בצלאל סמוטריץ': דווקא כמי שלא מכיר אותך 20 שנים ולא יכול לומר שאתה האיש הכי מתאים, אני בטוח שאתה מתאים.

בצלאל סמוטריץ': אני רק נפגשתי בדברים קטנים.

בצלאל סמוטריץ': אם מותר, אדוני השר, אני רוצה לפרגן לצוות.

בצלאל סמוטריץ': היו פניות קטנות שקיבלנו מאזרחים והן מטופלות מהר ובצורה יעילה ומקבלות מענה וזה דבר מבורך.

בצלאל סמוטריץ': היה גם 15 מיליון שקלים תוספת מזון למשפחות.

בצלאל סמוטריץ': זה חולק בצורה יעילה וטובה בלי הרבה בלגאן.

בצלאל סמוטריץ': בהמשך לדברי אורלי.

בצלאל סמוטריץ': המנכ"ל דיבר על סוגיית הפיקוח.

בצלאל סמוטריץ': היא נכונה וחשובה בעיקר על רקע ההפרטה שבעיניי היא בעייתית מאוד.

בצלאל סמוטריץ': זה כבר תהליך של הרבה שנים ומדינת ישראל בעצם מתנערת מהאחריות שלה ומעבירה לגורמים פרטיים.

בצלאל סמוטריץ': המינימום שבמינימום זה אותו פיקוח הדוק.

בצלאל סמוטריץ': הפיקוח הממוסד חייב להיות הרבה יותר משמעותי.

בצלאל סמוטריץ': אני רוצה להעלות שתי נקודות ואשמח אם אוכל לקבל עליהן תשובה.

בצלאל סמוטריץ': אחד, הנושא של הנגשה של מוסדות.

בצלאל סמוטריץ': זה סיפור שנגרר הרבה מאוד שנים.

בצלאל סמוטריץ': דוחים כל פעם מחדש את הכניסה לתוקף של התקנות.

בצלאל סמוטריץ': בסופו של יום, חייבים למצוא לדבר הזה מקור תקציבי.

בצלאל סמוטריץ': אי-אפשר לבוא למוסדות פרטיים, מלכ"רים שעושים דברים טובים – במציאות זה לא עובד.

בצלאל סמוטריץ': המחשבה היתה שתוך איקס זמן כולם ימצאו את הכסף וינגישו את עצמם.

בצלאל סמוטריץ': זה לא עובד.

אילן גילאון: יש בזה תאריכים נקובים וברגע שהם יהפכו לעבריינים - - -

חיים כץ: אילן גילאון חמש שנים מתעסק בנושא הנגישות.

חיים כץ: אחת בשבוע ביום שלישי הוא מקדיש את כל כולו לעניין הזה.

בצלאל סמוטריץ': אני מכיר אבל אני רוצה לומר את ההארה שלי.

בצלאל סמוטריץ': זאת לא שיטה להפוך את כולם לעבריינים.

בצלאל סמוטריץ': אולי יש כאן בעיית מסוגלות אמיתית.

בצלאל סמוטריץ': בסוף על מה מדובר?

בצלאל סמוטריץ': לא מדובר על עסקים, על בנקים שיכולים להנגיש את עצמם.

בצלאל סמוטריץ': אני מדבר עכשיו על כל מיני גופים שהם גופים עניים והם בעצמם גופים שנותנים שירותים חברתיים.

בצלאל סמוטריץ': הם מקבלים תקציב מדינה שהולך ופוחת לאורך השנים וחיים בעיקר על פילנתרופיה.

בצלאל סמוטריץ': כעת דורשים מהם בבת אחת לעשות מעלית או מעלון.

בצלאל סמוטריץ': אין להם את הכסף לעשות את זה.

בצלאל סמוטריץ': זה שאנחנו דוחים כל פעם את כניסת - - -

<אבנר עורקבי: ואז אני לא אוכל להגיע לשם.

בצלאל סמוטריץ': אני איתך.

בצלאל סמוטריץ': זה שאנחנו נשחק בנדמה לי עם עצמנו, נחוקק חוקים, נתקין תקנות, נדרוש מכולם – נהפוך את כולנו לעבריינים אבל אבנר וחבריו עדיין לא יוכלו להיכנס והפכנו אנשים לעבריינים.

בצלאל סמוטריץ': צריך למצוא לדבר הזה מקורות תקציביים.

בצלאל סמוטריץ': זה גם נמצא בהסכמים הקואליציוניים שלנו.

בצלאל סמוטריץ': אני לא יודע איפה זה נמצא מול האוצר.

בצלאל סמוטריץ': צריך למצוא לזה בתכנית רב שנתית את המקורות התקציביים מהמדינה כדי שהמוסדות האלה יונגשו.

בצלאל סמוטריץ': הנקודה השנייה.

בצלאל סמוטריץ': דיברו פה על נושא של נוער בסיכון.

בצלאל סמוטריץ': אני רוצה להאיר את הנושא של נוער דתי.

בצלאל סמוטריץ': המשרד היום לא מכיר בנוער הדתי כקבוצת אוכלוסייה עם צרכים ייחודיים.

בצלאל סמוטריץ': יש נוער חרדי שמקבל טיפול מיוחד ויש נוער ערבי.

בצלאל סמוטריץ': מבינים שיש לו צרכים מסוג אחר, יש צורך מטפלים ייעודיים ותכניות ייעודיות.

בצלאל סמוטריץ': אין היום במשרד הכרה בצרכים של נוער דתי.

בצלאל סמוטריץ': אנחנו פוגשים אחר-כך נערי גבעות ותג מחיר.

בצלאל סמוטריץ': זה נוער מסוים עם צרכים מיוחדים.

בצלאל סמוטריץ': אני מבקש לתת על-כך את הדעת.

אורלי לוי אבקסיס: נוער הגבעות הוא נוער בסיכון?

משה גפני: הילה ידידיה ואחריה חברת הכנסת סופה לנדבר.

<הילה ידידיה: אנחנו פורום של חמש עמותות מירושלים: עלה שיח, שיח סוד, אקי"ם, שקל ואלווין.

<הילה ידידיה: באנו לכאן בנוגע להצעת התיקון לחוק מיסי עירייה ומיסי ממשלה, פטור מארנונה.

<הילה ידידיה: יש סעיף בחוק בפקודת מיסי עירייה שלא תוטל ארנונה כללית על מוסדות.

<הילה ידידיה: הרשימה כוללת בין היתר: מוסדות חינוך, מקלטים לנשים מוכות - - -

חיים כץ: של מי החוק הזה?

<הילה ידידייה: של משרד הפנים.

<הילה ידידייה: זאת הצעה לתיקון.

משה גפני: זאת הצעת חוק שהונחה על שולחן הכנסת.

<הילה ידידייה: לפי הרשימה הכוללת, מי שמקבל את הפטור מארנונה אלה: מוסדות חינוך, מקלטים לנשים מוכות, מעונות המספקים הגנה וטיפול לילדים ולנערות בסיכון ובתי קברות.

<הילה ידידייה: ברשימת הנכסים האמורים נכלל גם המושג מעון יום כמשמעותו בחוק הפיקוח על המעונות.

<הילה ידידייה: בחוק הפיקוח על המעונות לא נקבעה הגדרה למעון יום.

<הילה ידידייה: פה אנחנו נופלים בין הכיסאות.

<הילה ידידייה: זאת הבעיה.

<הילה ידידייה: אנחנו כעמותות שמספקות שירותים לאנשים עם מוגבלויות, לא מקבלים ולא זכאים להנחה ופטור מארנונה.

<הילה ידידייה: אנחנו נופלים בין הכיסאות בנוגע לפטור ולהנחה מהארנונה.

<הילה ידידייה: יוצא שאנשים בעלי מוגבלויות משלמים ארנונה בעיריית ירושלים בלבד.

<הילה ידידייה: כל שאר העיריות בארץ לא צריכים לשלם ארנונה.

משה גפני: העירייה לא תובעת מהם?

משה גפני: זה רק עיריית ירושלים?

<הילה ידידייה: רק עיריית ירושלים.

משה גפני: אני מבקש ממך מכתב.

משה גפני: אני אפנה את זה לראש עיריית ירושלים.

משה גפני: אחרי זה נתמודד עם החוק.

משה גפני: יש לנו שר טוב בעניין הזה ונצטרך להתמודד עם זה.

משה גפני: שר הפנים יהיה פה, בעזרת השם, ביום רביעי, אז נראה.

משה גפני: על כל פנים, אני רוצה מכתב כמה שיותר מהר.

משה גפני: אני אפנה את המכתב לראש עיריית ירושלים.

משה גפני: אני אגיד לו שמירושלים תצא תורה ולא צריך לגבות מכם את הארנונה בשעה שבכל הארץ לא גובים.

משה גפני: אני מאוד מודה לך.

משה גפני: חברת הכנסת סופה לנדבר ואחריה אבנר עורקבי.

סופה לנדבר: קיבלת כל-כך הרבה מחמאות ואני רוצה להצטרף למחמאות.

סופה לנדבר: קודם כל, אני רוצה לדבר על ניצולי שואה.

סופה לנדבר: בקדנציה הקודמת נתנו הטבות לפליטים והעבירו את ניצולי השואה לרשות.

סופה לנדבר: הם נשארו ברשות של משרד האוצר והם נשארו יתומים.

סופה לנדבר: היום הרנטה מגרמניה נחשבת כהכנסה וכל ההטבות והתוספות שאנחנו בנינו במשך שנים רבות בוועדות השונות, בכנסת ישראל, חוסלו.

חיים כץ: הרנטה מגרמניה נחשבת כהכנסה?

סופה לנדבר: כן.

חיים כץ: לפליטים, לא לניצולים.

סופה לנדבר: לניצולים.

חיים כץ: אנחנו חוקקנו חוק בקדנציה הקודמת ופטרנו את הרנטה.

חיים כץ: זה קרב שהיה מול איציק כהן ויובל שטייניץ והעברתי בחקיקה שזה לא נחשב.

חיים כץ: הרנטה מגרמניה ומכל מדינה - - -

סופה לנדבר: עכשיו היא נחשבת כהכנסה שוב.

סופה לנדבר: אני יודעת שחוקק חוק.

סופה לנדבר: רנטה מגרמניה בחיים לא היתה ולא צריכה להיות הכנסה במדינת ישראל.

חיים כץ: נכון.

חיים כץ: אני מסכים איתך.

סופה לנדבר: עכשיו אנשים מאבדים את השלמת ההכנסה.

סופה לנדבר: יושבים פה ניצולי שואה והם יכולים להעיד על-כך.

סופה לנדבר: כך זה קרה.

סופה לנדבר: לא פעם אחת עליתי על דוכן הכנסת והסברתי שרנטה מגרמניה במדינת ישראל היא לא הכנסה.

סופה לנדבר: אז בעצם השלמת הכנסה, שנותנת הטבות כמו למשל פטור מארנונה או תעריפי חשמל נמוכים – אז הם מעכבים 9,000 שקלים שאנחנו בנינו כסל הטבות לאותם אנשים.

סופה לנדבר: אני חושבת שזה אחד מהאתגרים.

<קריאה: שגם ביטוח לאומי לא ייחשב כהכנסה, כי ביטוח לאומי שאנחנו מקבלים נחשב כהכנסה ומפחיתים לנו אותו מהגמלה וזה לא צודק.

סופה לנדבר: נכון.

סופה לנדבר: לגבי הבטחה תזונתית.

סופה לנדבר: אני זוכרת שבקדנציה הקודמת, כשרה לעלייה לקליטה, אמרתי שאני לא צריכה שיביאו את המזון המוכן הזה.

סופה לנדבר: יכול להיות שבקדנציה שלך אתה לא תעשה כך.

סופה לנדבר: תיתנו לאותם אנשים שחייבים לקבל את תוספת המזון והטבות במזון, במקום חבילות מזון תיתנו להם 200 שקלים, 250 שקלים.

סופה לנדבר: תעשו השוואה כמה זה עולה ותיתנו לאנשים האלו.

סופה לנדבר: נתקלתי בחבילות מזון שהגיעו שגם חתולים לא רצו את המזון הזה.

סופה לנדבר: במקום חבילות מזון תיתנו תוספת של כסף.

סופה לנדבר: יש פה סעיף אחד שמעצבן אותי במשך שנים ואני מבינה שאתה יכול לטפל בעניין הזה.

סופה לנדבר: לגבי הסעיף של המטפלות.

סופה לנדבר: מגיעה עובדת ועושה בדיקות.

סופה לנדבר: אני חושבת שיש רופאים במדינת ישראל שיכולים לכתוב שבמחלה כזאת הוא חייב תוספת שעות כזאת וכזאת ובמחלה אחרת הוא חייב משהו.

סופה לנדבר: הגיעו לאישה בגיל 90 שהיתה מנהלת בית חולים, רופאת נשים בעבר, והתחילו לבדוק אותה.

סופה לנדבר: תוציאי את התותבות, תכניסי את התותבות.

סופה לנדבר: זה קרה לפני שאתה נכנסת לתפקיד.

חיים כץ: זה עבר בחקיקה שהיא יכולה ללכת לרופא גריאטרי ולהביא אישור והיא פותרת את הבעיה.

סופה לנדבר: אז היא אמרה: יש לי שיניים שלי בגיל 90.

סופה לנדבר: אחר-כך, תעלי את המכנסיים, תורידי את המכנסיים.

משה גפני: לא צריך לתאר את זה.

סופה לנדבר: רבותיי, זאת אמת.

סופה לנדבר: זאת בושה למדינת ישראל.

סופה לנדבר: אנחנו חייבים לעשות בדיקות בצורה אחרת לגמרי.

סופה לנדבר: במשך שנים רבות הבאנו לכאן פיילוט ופרויקטים.

סופה לנדבר: אני מאמינה שאתה כשר יכול לפתור את הבעיה.

סופה לנדבר: לא צריכים לבדוק את הקשישים האלה.

סופה לנדבר: זאת בושה למדינת ישראל.

סופה לנדבר: כאשר קשיש מבקש תוספת ועוד תוספת וערר על ערר.

סופה לנדבר: זה לא יכול להיות.

<קריאה: יש לבטל את הוועדות הרפואיות ולתת הקצבה אוטומטית כל חצי שנה.

סופה לנדבר: אל תעזור לי, אני מסוגלת לבד.

משה גפני: סופה, הסעיף הבא זה הנושא של נכי רדיפות הנאצים.

סופה לנדבר: הסעיף הבא זה תכנית לטיפול בעולים חדשים.

סופה לנדבר: אני מתארת שבסעיף הזה אתה מוסיף תוספת עובדים שלא רק יש להם ידע בביטוח לאומי וידע במשרד שלך, אלא יש להם גם ידע בשפות כדי לתרגם לעולים, כדי לטפל בעולים.

סופה לנדבר: העולים הם מסכנים לא יודעים למצוא אבא ואימא.

סופה לנדבר: דבר אחרון.

סופה לנדבר: בירוקרטיה זה אתגר לא רק למשרד הרווחה.

סופה לנדבר: אני חושבת שכאשר אתם תעשו כאן בוועדת הכספים את כל המשרדים ותדונו בכל המשרדים, אני בטוחה שבירוקרטיה זה אתגר לכל המשרדים ומלחמה נגד הבירוקרטיה זה אתגר לכולם.

סופה לנדבר: אני מאמינה בך.

סופה לנדבר: אני מאמינה שנושאים שנגעתי בהם הם קרובים ללבך ואתה תוכל לטפל בהם.

משה גפני: חברת הכנסת סתיו שפיר ואחריה אבנר עורקבי.

סתיו שפיר: תודה רבה.

סתיו שפיר: תודה על הסבלנות ועל ההישארות לזמן מכובד.

סתיו שפיר: אני רוצה לשאול שאלה אחת ארגונית ומספר שאלות תקציביות.

סתיו שפיר: הרכזת נשארת בחדר?

סתיו שפיר: ברמה הארגונית.

סתיו שפיר: מדובר פה באתגר מאוד גדול בשביל שר שנכנס לתפקיד.

סתיו שפיר: התקופה הממוצעת של שרים בתפקידם בפוליטיקה הישראלית היא יחסית מאוד קצרה.

סתיו שפיר: מאוד קשה לתכנן קדימה ומאוד קשה לפרוס תכניות עבודה שאת התוצאות שלהם נראה בעוד שנים.

סתיו שפיר: רציתי למקד את השאלה בסוגיה של אנשים עם מוגבלות.

סתיו שפיר: יש תחושה ששנים ארוכות שיש בלגאן מאוד גדול בין הממונים והאחראים על הטיפול בנושא הזה בתוך המשרד ובתיווך בין המשרד לבין האגפים השונים לבין הביטוח הלאומי.

סתיו שפיר: אני מנסה להשיג נתונים מספריים כבר הרבה מאוד זמן.

סתיו שפיר: למשל, לגבי אוטיסטים.

חיים כץ: תעבירי לי את הדף ותקבלי תשובות.

סתיו שפיר: אני אעביר, אל תדאג.

סתיו שפיר: עוד מעט נגיע לשאלות שכבר העברתי.

חיים כץ: העברת אלי?

סתיו שפיר: קודמיך בתפקיד.

חיים כץ: לא יודע.

חיים כץ: אני אחראי, תעבירי אלי ותקבלי תשובות.

חיים כץ: מה יש להסתיר?

סתיו שפיר: היום מסיימים את מערכת החינוך המיוחד איקס אוטיסטים בשנה.

סתיו שפיר: במדינה יודעים שהם הולכים לסיים את החינוך המיוחד בגיל 21 ואז או שהם חוזרים לבתי ההורים או שהם נזקקים למגורים מבחוץ, הוסטלים, בתים לחיים וכדומה.

סתיו שפיר: אני כמובן מדברת לא רק על אוטיסטים אלא גם על ילדים עם פיגור ועם מוגבלויות פיזיות ועוד.

סתיו שפיר: בעצם הם כבר לא ילדים, הם מעל גיל 21.

סתיו שפיר: היום, כאשר הורים לא רוצים או לא יכולים להשאיר את הילד בבית, ובטח מתוך דאגה לשנים כשההורים לא יהיו, הם צריכים ללכת למסגרות חוץ ביתיות.

סתיו שפיר: אז הם פונים למסגרות שהן בבעלות המדינה או במקרים רבים להוסטלים שהם מופרטים, או שהם מנסים לבנות בית לחיים בעצמם.

סתיו שפיר: זה נושא שכרוך בעלויות מטורפות של מיליוני שקלים שהם צריכים לגייס.

סתיו שפיר: זה אומר שרק משפחות חזקות יותר יכולות לגייס את הכסף ולבנות בית בטוח לחיים לילד שלהם.

סתיו שפיר: גם אז, לרוב באמצעות חברה קבלנית – ביקרתי בהרבה מאוד מוסדות כאלה.

סתיו שפיר: הפיקוח שם הוא מאוד ירוד, עם תנאים נמוכים מאוד לעובדים.

סתיו שפיר: עובדים סוציאליים עם 20 שנות ניסיון עובדים במשכורות מאוד נמוכות.

סתיו שפיר: הסייעים עובדים במשכורות שהן בכלל לא משכורות.

סתיו שפיר: אנשים שבאים לעבוד ולא משלמים להם על שעות הלינה.

סתיו שפיר: כוח אדם במשכורות נמוכות ביותר.

חיים כץ: היית כאן כשהתחלתי את השיחה?

סתיו שפיר: הייתי בחלקים, נאלצתי לצאת.

חיים כץ: בהתחלה דיברתי על השכר הירוד של העובדים.

סתיו שפיר: זה מהחלקים החשובים ביותר.

חיים כץ: זה היה הפתיח.

חיים כץ: זה היה הנושא הראשון.

סתיו שפיר: אני בטוחה שאנחנו מסכימים.

חיים כץ: בטח שאני מסכים, צודקת.

סתיו שפיר: השאלה שלי היא על היערכות מראש.

סתיו שפיר: אם אנחנו יודעים כמה אנשים עומדים להשתחרר מהמסגרות החינוכיות ואנחנו יודעים כמה אנשים יזדקקו לבית בשנת 2017 ובשנת 2020 וגם בשנת 2030.

סתיו שפיר: אפשר לדעת את זה מהנתונים של ביטוח לאומי לגבי כמות הילדים שנמצאים במסגרות.

סתיו שפיר: מדוע המדינה לא נערכת מראש לבניית המוסדות האלה?

סתיו שפיר: כמה כסף היום מושקע?

סתיו שפיר: אני לא מצליחה למצוא את זה בתקציב.

סתיו שפיר: כמה היום מושקע בבנייה של בתים לחיים והוסטלים?

סתיו שפיר: עד כמה מתוך החברות שהמדינה עובדת איתן, כמה עדיין באחריות המדינה וכמה כבר נמצא בחברות חיצוניות?

סתיו שפיר: מה הפיקוח על החברות החיצוניות?

חיים כץ: תביאי את זה בכתב ותקבלי תשובה בכתב.

סתיו שפיר: עכשיו לשאלות ששלחתי אליך ספציפית ואשמח לקבל תשובות.

חיים כץ: מתי שלחת?

סתיו שפיר: חודשיים שלושה.

סתיו שפיר: במהלך התקציב של 1 חלקי 12 אנחנו קיבלנו הרבה מאוד פניות מעמותות שהיו אמורות לקבל אישור לתקציב.

סתיו שפיר: המתינו לו במשך חודשים ארוכים.

סתיו שפיר: חלק מהעמותות האלה נאלצו לבטל את פעילות הקיץ שלהן והאנשים שנזקקו לפעילות – למשל, "עמותת שמע", שעובדת עם ילדים חרשים.

סתיו שפיר: היא היתה צריכה לבטל חלק מהקייטנות וילדים פשוט נשארו בבית כי הם לא קיבלו תקציב.

סתיו שפיר: פניתי לחשבת הכללית וביקשתי את הנתונים, מי הגיע לוועדת חריגים ומה עלה בגורלם?

סתיו שפיר: שם נאמר לי שהנתונים לא אצלם ושצריך לבקש ממשרד הרווחה.

סתיו שפיר: פניתי למשרדך וביקשת לדעת למי ביקשתם אישורים מוועדת חריגים ולא התקבלו?

סתיו שפיר: עד היום לא קיבלתי תשובה.

חיים כץ: לא דיברת איתי מילה על העניין.

סתיו שפיר: פניתי ישירות למשרד.

סתיו שפיר: פעם הבאה אני אפנה אליך.

חיים כץ: את רואה אותי.

חיים כץ: יכול לומר: חיים העברתי, למה אני לא מקובלת תשובה.

חיים כץ: תעבירי לי העתק של מה ששאלת.

חיים כץ: אנחנו לא מחביאים כלום.

חיים כץ: אנחנו נתמודד עם כל דבר.

סתיו שפיר: אשמח לתשובות בנושא הזה.

סתיו שפיר: שהם לא ייקלעו עוד פעם למצב הזה.

חיים כץ: את זה אני לא יודע להבטיח לך.

חיים כץ: את תקבלי תשובה אמיתית מה קורה.

סתיו שפיר: שתי שאלות נוספות.

סתיו שפיר: האם ידוע למשרד האוצר או למשרד הרווחה על איזה העברות תקציביות או קיצוצים עתידיים בתקציב שעלולים להיעשות באמצעות העברות תקציביות משנת 2013 ו-2014?

חיים כץ: ממשרד הרווחה לא.

סתיו שפיר: וממשרד האוצר?

<רבקה לויפר: לא ידוע.

סתיו שפיר: ב-2103 וב-2014 היו קיצוצים של מיליארד וחצי בכל שנה בתקציב הביטוח הלאומי כאן בוועדה.

סתיו שפיר: האם זה הולך לחזור על עצמו ב-2016?

חיים כץ: אותי את לא שואלת.

חיים כץ: על 2013 ו-2014 את לא שואלת אותי.

סתיו שפיר: אני בטוחה שלך גם לא יספרו.

סתיו שפיר: אתה לא תסכים לקיצוץ בהעברה תקציבית.

<רבקה לויפר: זה לא היה קיצוץ.

<רבקה לויפר: היתה טעות מתגלגלת בתחזית.

<רבקה לויפר: בגלל שלא תקציב היא התגלגלה משנה לשנה.

סתיו שפיר: מה זה אומר בדיוק?

<רבקה לויפר: זה אומר שההוצאה לביטוח לאומי תלויה רק בחקיקה ובהחלטות.

<רבקה לויפר: אין לנו שום דרך להעביר להם כספים שלא מתוך - - -

סתיו שפיר: לא העברתם להם, העברתם מהם.

<רבקה לויפר: לא העברנו מהם.

<רבקה לויפר: היה סעיף תקציבי בצורה טכנית שנבנה ב-2012.

<רבקה לויפר: היתה תכנית הכנסות גבוהה מידי ולכן נבנה תקציב גבוה מידי.

<רבקה לויפר: בסוף השנה, כשהתברר שההעברות לביטוח לאומי על-פי הגבייה בפועל היו יותר נמוכות, הוציאו משם את הכסף שנשאר בסעיף התשלומים.

סתיו שפיר: את זוכרת לאן הוא הועבר?

סתיו שפיר: הוא הועבר למשרד הביטחון.

<רבקה לויפר: הוא לא עבר למשרד הביטחון.

סתיו שפיר: הוא הועבר למשרד הביטחון על-פי הבקשה התקציבית.

סתיו שפיר: זה אומר ששיקרתם בבקשה להעברה תקציבית.

<רבקה לויפר: היתה בקשה קטנה למשרד הביטחון ושאר התקציב עבר למשרד הבריאות.

<רבקה לויפר: אני אראה לך.

סתיו שפיר: בפנייה להעברה תקציבית שאנחנו קיבלנו – אני הסתכלתי עליה ממש לפני כמה ימים וגם בזמנו הפניתי שאילתה לשר האוצר והוא השיב עליה.

סתיו שפיר: היה כתוב שמדובר בהעברה למשרד הביטחון.

סתיו שפיר: גם היה פה דיון בוועדה ונאמר שזה למשרד הביטחון.

משה גפני: סתיו זה נושא לדיון ממש.

סתיו שפיר: אבל התשובה לא היתה תשובה רצינית.

סתיו שפיר: קודם כל, אנחנו זוכרים את זה.

משה גפני: אבל תדעי לך שיש שר רציני במשרד הזה.

משה גפני: את תשאלי, הוא יענה.

סתיו שפיר: אני בטוחה.

סתיו שפיר: בנוגע למה שאמרת על "חריש עמוק".

סתיו שפיר: אני חושבת שהוועדה תוכל לעשות פה מהפכה גדולה אם היא תבקש ממשרד האוצר להגיש לנו תקציב לא רק ברמת ה-8 ספרות אלא תקציב שמראה את כל ההתקשרויות, את העלויות, כמה שנים הן נמשכות, את המגמות בתקציב.

סתיו שפיר: אי-אפשר לקרוא תקציב שרואים עליו רק את מה שקורה עכשיו.

סתיו שפיר: אין דרך לבחון מגמות, אין דרך לבחון תכניות עבודה.

סתיו שפיר: זה סתם.

סתיו שפיר: אנחנו מסתכלים על מסמך שהוא סתמי לחלוטין.

סתיו שפיר: שיתכבדו ויגישו פה תקציב רציני.

סתיו שפיר: זה יעזור מאוד למטרותיו הטובות של השר אם אנחנו נבין את התקציב ונוכל לשמור על-כך שבעתיד, כשיגיעו עם בקשות להעברות כאלה וידרשו לקצץ את התקציב ואת כל התוספות שנלחמת עליהן - - -

חיים כץ: לא יקצצו, אל תדאגי.

חיים כץ: אני מודה לך על זה אבל לא יקצצו.

משה גפני: אבנר עורקבי.

<אבנר עורקבי: קודם כל פרגונים.

<אבנר עורקבי: כבוד הרב, ב שנת 1997 הבאת לכנסת את נושא הוועדות הרפואיות אחרי תחקיר שלנו.

<אבנר עורקבי: אני רוצה לברך את השר ואני מקווה שעד הראשון זה באמת יקרה.

<אבנר עורקבי: היום אנחנו יכולים להתברך בזה שהוועדות הרפואיות לערר יוצאות מהביטוח הלאומי ועל זה תרשה לי לפרגן לך בגדול.

חיים כץ: זה רק מתחיל.

<אבנר עורקבי: עד שזה לא יהיה, אני עדיין מחכה.

חיים כץ: זה יהיה בינואר.

<אבנר עורקבי: אני רוצה לבקש דבר נוסף.

<אבנר עורקבי: ב-1.1 כלל הנכים הכלליים בישראל עולה לנו השכר של העובדים הזרים.

חיים כץ: אנחנו יודעים.

חיים כץ: אני מקווה שעד ה-1.1 - - -

אורלי לוי אבקסיס: חיים, הבטיחו לנו כסף בוועדה ואמרו שבעצם הוועדה תשפה את אותם נכים שנאלצים לשלם יותר בגלל שהעברנו את החוק.

משה גפני: עם כל הכבוד אנחנו צריכים לסיים.

<אבנר עורקבי: בנוסף לזה, יש פה איזו העברה כספית שאנחנו לא כל-כך מסכימים לה בנושא של נכי עבודה, מביטוח לאומי לאוצר.

<אבנר עורקבי: אנחנו לא מסכימים לה.

<אבנר עורקבי: אנחנו רוצים לשבת עליה ורוצים לדעת בדיוק מה קורה.

<אבנר עורקבי: רבקה צריכה לשבת איתנו על זה.

<אבנר עורקבי: אנחנו רוצים לדעת מה קורה עם זה.

<אבנר עורקבי: אנחנו מתנגד לזה מאוד חזק.

<אבנר עורקבי: אני מבקש ממך התייחסות כנה לשכר הנכים הכלליים, שמקבלים כ-2,400 שקלים.

<אבנר עורקבי: מזה הם צריכים לממן את כל החיים שלהם במשך חודש.

<אבנר עורקבי: אתה יודע שזה מאוד קשה.

<אבנר עורקבי: אני מדבר על קצבת נכות.

אילן גילאון: החוק צריך לעלות עוד שבועיים.

<אבנר עורקבי: אני לא יודע.

<אבנר עורקבי: אני מאוד מבקש מכבוד השר להתייחס לזה כי זה בנפשנו.

<אבנר עורקבי: הנכים הולכים ומתמוטטים לאט לאט, הנר כבה.

יוסי יונה: אדוני היושב ראש, אדוני השר.

יוסי יונה: בעייתי להיות ביקורתי כלפי שר שאנחנו יודעים על רגישותו ועל השקפת עולמו החברתית.

חיים כץ: אני יושב שלושה חודשים בתוך המשרד.

יוסי יונה: הוא גם נוכח בכל הדיון הזה מתוך עניין עם רצון מאוד גדול להשיב, אז נתחיל עם המחמאה הזאת.

יוסי יונה: מספר הערות קצרות, אדוני היושב ראש.

יוסי יונה: משרד הרווחה אמון על בעיות העוני.

יוסי יונה: אנחנו יודעים היטב שמשרד הרווחה במדינת ישראל אינו יכול לתת פתרון משמעותי לבעיית העוני משום שחלק מאוד גדול של בעיות העוני לא באמת קשורות אליך וזה לא בתחום האחריות שלך.

יוסי יונה: זה קשור בעיקר למשק עבודה מאוד מעוות.

יוסי יונה: רק לאחרונה קיבלנו את הפרטים על-כך, שהשכר החציוני במשק עומד על 6,300 שקלים.

יוסי יונה: אז תגידו לי, ריבונו של עולם, כיצד אנשים יכולים להבטיח לעצמם קיום בכבוד במדינת ישראל?

יוסי יונה: לכן המון פעמים העבודה של שר רווחה זה בעצם לפתור בעיות שהן כמעט מבניות של המשק ושל הכלכלה הישראלית.

יוסי יונה: בכל זאת אני רוצה לציין מספר נקודות שהוזכרו אבל לטעמי הן כל-כך חשובות שכדי לדבר עליהן שוב.

יוסי יונה: אורלי לוי-אבקסיס ציינה את הבעיה של המפקחים.

יוסי יונה: זאת בעיה חמורה ביותר.

יוסי יונה: האם יש גידול בתקנים של המפקחים הללו כי אני חושב שקיימת שם בעיה.

חיים כץ: כתבתי לעצמי שני נושאים שאני רוצה להשיב, פיקוח ופניות ציבור.

יוסי יונה: אני רוצה לאתגר אותך אפילו ביוזמה יותר משמעותית.

יוסי יונה: אנחנו יודעים שבחלק ניכר מתהליכי ההפרטות הללו, שגם למפלגתי יש אחריות על-כך, זה הפך להיות באמת לפארסה.

יוסי יונה: צריך לחשוב מחדש על העניין הזה.

יוסי יונה: אולי הגיע הזמן שבחלק מהמקרים האלה צריך להחזיר את זה לניהול של הציבור ולמימון ציבורי.

יוסי יונה: אנחנו רואים כישלון קולוסאלי באופן שבו המון עמותות מנהלות את הדברים הללו.

יוסי יונה: פגיעה אנושה בנזקקים להם, במסתייעים בהם.

יוסי יונה: אולי הבעיה היא לא רק להביא עוד מפקחים אלא לעשות איזה מהלך.

יוסי יונה: לסגת מההסדרים שהיו קיימים עד היום ולהחזיר את זה לניהול ולמימון של המדינה לנוכח הכישלון.

יוסי יונה: הוזכר כאן העניין של המצ'ינג.

יוסי יונה: מולי ניצבת תמונה של התקצוב של משרד הרווחה לרשויות.

יוסי יונה: אנחנו פערים שהם כל-כך גדולים וגורפים.

יוסי יונה: קחו לדוגמה את סביון שהוא באשכול 10 ומקבל 8,900 שקלים פר אדם אל מול ישובים שמקבלים 2,000 שקלים פר אדם שהם באשכולות הנמוכים.

יוסי יונה: צריך להיות איזה פתרון מבני.

יוסי יונה: זה אכן מתקשר לעניין של הדיפרנציאליות.

יוסי יונה: אז באמת כל ההסדר הזה של המצ'ינג הוא כושל.

יוסי יונה: בסופו של דבר אנחנו רואים שזה היה מנגנון של הענשה, גם אם לא התכוונו לכך.

יוסי יונה: מנגנון של הענשה כלפי היישובים המוחלשים, שלא היה בכוחם להביא את סכום הכסף שיאפשר להם לקיים את השירותים הללו.

יוסי יונה: אז בוודאי שבהסדר מינימום, זה לפתור מ- 1 עד 5 את כל - - -

חיים כץ: הנה הגיע פתרון קופות הגמל.

חיים כץ: נכנס עכשיו יוסי בכר.

חיים כץ: הוא יביא פתרון, הוא יביא תוצאה.

אורלי לוי אבקסיס: חיים, אנחנו עוד נצטרך את העזרה שלך בדיפרנציאלי.

יוסי יונה: נקודה אחרונה שהועלתה כאן לגבי פטור מארנונה.

יוסי יונה: אני הסתובבתי בארץ וראיתי שיש כאן איזה עיוות.

יוסי יונה: אנשים מקיימים פעילות מדהימה לילדים חוסים, פנימיות כאלה ואחרות אבל הבניין הוא בבעלות פרטית.

יוסי יונה: בגלל שהבניין בבעלות פרטית, הרי שאלה שמקיימים את הפעילות הזאת אינם נהנים מפטור מארנונה.

יוסי יונה: נשאלת השאלה, האם אפשר לעשות איזה תיקון בחקיקה או בתקנות, שגם יאפשרו לאנשים שעושים עבודה מתאימה באופן פילנתרופי - - -

חיים כץ: זאת חקיקה, זה לא תקנות.

חיים כץ: עשינו חקיקה כזאת.

חיים כץ: זאת היתה חקיקה מורכבת של הצעת חוק של אילן גילאון, שלי ושל דב חנין.

חיים כץ: אז אמרו שזה תקציבי ופיצלנו את זה לשלוש הצעות חוק.

חיים כץ: העברנו את זה בשלוש הצעות חוק.

חיים כץ: עשינו את זה מסודר.

אורלי לוי אבקסיס: אולי נציג שתהיה המשכיות לדיון הזה.

אורלי לוי אבקסיס: אם הדיון הבא עומד להתחיל, אנחנו לא נקבל פה תשובות מהותיות.

אורלי לוי אבקסיס: אני רוצה לקבל תשובות לא רק על דף.

אורלי לוי אבקסיס: אני רוצה שהפרוטוקול יציין את התשובות שאנחנו מקבלים.

יוסי יונה: אני רוצה להגיד לך על שיתוף הפעולה המאוד ענייני שלך.

יוסי יונה: אני בטוח שנקבל תשובות.

יוסי יונה: שוב, הבעיה שלנו היא בעיה של מדיניות כלכלית ולא בעיה של שירותי הרווחה.

יוסי יונה: (היו"ר מיקי רוזנטל)

מיקי רוזנטל: ערן וינטרוב מארגון לתת.

<ערן וינטרוב: אני מבקש להצטרף לברכות ולחזק אותך השר כץ על המחויבות שלך לנושאים החברתיים.

<ערן וינטרוב: אם אני לא טועה, אתה אחד השרים הבודדים אם לא היחיד, בטח ב-10 או 20 השנים האחרונות, אשר נלחם כדי לקבל את התפקיד הזה.

מיקי רוזנטל: הוא קיבל מספיק מחמאות להיום.

<ערן וינטרוב: שני נושאים מהותיים שלא ראיתי בתכנית העבודה.

<ערן וינטרוב: אחד קשור לנושא של העוני.

<ערן וינטרוב: מטרת העל של משרד הרווחה חייבת להיות צמצום העוני, על אף שכפי שאמר חבר הכנסת יונה, זה לא יכול להיות רק בידיים של משרד הרווחה.

<ערן וינטרוב: אין היום שום גורם בממשלת ישראל שמרכז את הפעילות הזאת.

<ערן וינטרוב: חייבת להיות תכנית רב שנתית בראיית מקרו, עם יעדים לחמש ולעשר שנים.

<ערן וינטרוב: אם לא עושים את זה, אי-אפשר לדעת האם היעדים שהציג פה המנכ"ל הם משרתים את המטרה של צמצום העוני בצורה המיטבית.

<ערן וינטרוב: אף אחד מהיעדים שהוצגו לנו הוא לא כמותי ולא מדוד בזמן.

<ערן וינטרוב: אפילו במגזר השלישי נוהגים בצורה הזאת.

<ערן וינטרוב: זאת אומרת, כדי להכיר ולשפר צריך לדעת בכמה ובכמה זמן.

<ערן וינטרוב: הערה שנייה זה בנושא הביטחון התזונתי.

<ערן וינטרוב: אני מצטרף לדברים של חברת הכנסת אורלי לוי-אבקסיס.

<ערן וינטרוב: מזה עשר שנים יש התחייבויות ממשלתיות לטפל בנושא הזה.

<ערן וינטרוב: יש 243,000 משפחות ו-285,000 ילדים שנמצאים בביטחון תזונתי חמור וחסרים להם 1,000 שקלים לקיום בסיסי.

<ערן וינטרוב: זה החיים, זה לא מותרות.

<ערן וינטרוב: גם אם יתנו 500 שקלים לכל משפחה, צריך 1.5 מיליארד שקלים.

<ערן וינטרוב: רק בממשלה האחרונה הבטיחו 230 מיליון שקלים.

<ערן וינטרוב: זה מעולם לא נכנס לספר התקציב.

<ערן וינטרוב: ארגון לתת הוא ארגון גג ואנחנו עובדים יחד 180 עמותות סיוע.

<ערן וינטרוב: לא רוצים לעשות את זה.

<ערן וינטרוב: אנחנו לא חושבים שזה התפקיד שלנו.

<ערן וינטרוב: אם יש אנשים שנמצאים במצב של אי ביטחון תזונתי חמור, זה חייב להיות המדינה לטפל בהם.

מיקי רוזנטל: נעמי מורביה ממטה המאבק של הנכים.

מיקי רוזנטל: אני מבקש בקצרה.

<נעמי מורביה: אני אדלג על קטע הברכות כי השר יודע בדיוק מה אני חושבת עליו.

<נעמי מורביה: אני רוצה לגעת בשני דברים קצרים.

<נעמי מורביה: אחד, הגברת המשילות של ממשלת ישראל על המוסד לביטוח לאומי.

<נעמי מורביה: אני סומכת על כבוד השר שהוא יידע לעשות את כל מה שניתן כדי להכפיף את המוסד לביטוח לאומי לממשלת ישראל.

<נעמי מורביה: כרגע המוסד לביטוח לאומי עושה מה שהוא רוצה, איך שהוא רוצה, כמה שהוא רוצה, מבלי לתת חשבון ומבלי לקבל אישור מאיש לדברים.

<נעמי מורביה: הדבר השני שאני רוצה לדבר עליו.

<נעמי מורביה: אני יודעת שהשר ציין שניים שלושה נושאים בדף שלו אבל חשוב לנו בישיבה הזאת לקבל ממנו רוח גבית, גם אם זה ברמה הדקלרטיבית, בנושא של העלאת קצבת הנכות.

<נעמי מורביה: 2,362 שקלים לחודש הם קצבת עולב.

<נעמי מורביה: אני מבקשת רק את ההצהרה הדקלרטיבית.

מיקי רוזנטל: אדוני השר.

מיקי רוזנטל: אני מבקש תשובות קצרות.

מיקי רוזנטל: עלו פה הרבה מאוד נושאים.

מיקי רוזנטל: אני מאוד שמח על הדיון הזה.

מיקי רוזנטל: אני יודע שזה גוזל מזמנך ואני יודע שהיו לך פגישות אחרות.

מיקי רוזנטל: אני חושב שזה אחד הדיונים החשובים במסגרת הדיון התקציבי.

חיים כץ: יש פה כמה חברי כנסת כמו סתיו שפיר ואורלי לוי ששאלו שאלות מספריות.

חיים כץ: אני הייתי חבר כנסת ולא פעם תקפתי את האוצר.

חיים כץ: תעבירו את השאלות וניתן לכם תשובות מסודרות על השאלות שלכם, גם אם תאהבו אותן וגם אם לא.

חיים כץ: תקבלו תשובות מסודרות מהמשרד.

חיים כץ: חנן לא ייתן היום תשובות מספריות כי זה לא רציני.

חיים כץ: אורלי, תעבירי את כל השאלות המספריות שלך ותקבלי תשובות מסודרות.

חיים כץ: גם אם תאהבי אותן וגם אם לא, תדעי שזה מה יש.

חיים כץ: מה המשרד מתכוון לעשות, מה הוא עשה, מה היעדים.

אורלי לוי אבקסיס: ניתן לשפר.

אורלי לוי אבקסיס: שיפוץ פנימיות זה לא כסף גדול.

חיים כץ: כשביקשתי להיות שר הרווחה אז כל הסרט הזה של שר הרווחה זה לקבוע את סדר העדיפויות.

חיים כץ: לא יצאתי עם מלוא תאוותי בידי.

חיים כץ: אם הייתי מקבל את כל מה שאני רוצה - - -

אורלי לוי אבקסיס: תן לנו לעזור לך, חיים.

חיים כץ: אני אתן לך לעזור לך.

אורלי לוי אבקסיס: אנחנו פה בוועדת הכספים יכולים להעביר איזה משהו.

אורלי לוי אבקסיס: לא מדובר בכסף גדול, מה גם שיש גם כסף חיצוני.

חיים כץ: אני לא רוצה להגיב פה.

חיים כץ: אז תעבירי ותקבלי תשובות.

חיים כץ: אם לא את לא מקבלת תשובות, אני יושב שורה אחת לפנייך.

חיים כץ: תגידי, עברו שבועיים שלושה ולא קיבלתי תשובות.

חיים כץ: (היו"ר משה גפני)

משה גפני: מקובל עלי, זה בסדר.

מיקי רוזנטל: מנואל, לצערי אין שיתוף פעולה בין ועדות ואין תיאום עמדות בין המשרדים.

מיקי רוזנטל: אנחנו גם נמצאים פרק זמן מאוד קצר.

מיקי רוזנטל: לוקח זמן ללמוד את המשרד.

מיקי רוזנטל: היו התקפות של אופוזיציה על מספר השרים ואני לא עושה פוליטיקה.

מיקי רוזנטל: אני אומר לך שצריך לפצל את המשרדים ושיהיו עוד שרים ושהשרים יהיו מחויבים לנושא שלהם.

מיקי רוזנטל: הביטוח הלאומי זה 75 מיליארד.

מיקי רוזנטל: יש שם קצבאות, יש שם קרנות, יש שם בעיה של כשל כלכלי.

מיקי רוזנטל: בעוד 20 שנה מספר הקצבאות יהיה יותר גדול ממספר ההכנסות.

מיקי רוזנטל: יש שם בעיה של שקיפות, יש שם בעיה של מדידות.

מיקי רוזנטל: יש שם בעיה של ועדות רפואיות.

מיקי רוזנטל: זה משהו מורכב שהיה צריך שר בנפרד.

מיקי רוזנטל: אז היו צועקים: יש עוד שר, עולה לנו 3 מיליון, אבל זה 75 מיליארד.

מיקי רוזנטל: אז זה עולה עוד 3 מיליון.

מיקי רוזנטל: אז צריך לנגח וזה בסדר.

מיקי רוזנטל: אולי יש שיתוף פעולה בין השרים בדברים שהם כפולים.

מיקי רוזנטל: אני רוצה לעשות במשרד סמנכ"ליה לפיקוח.

מיקי רוזנטל: הכספים שאנחנו נותנים, את אלה שאנחנו מקבלים, חייבים לבדוק שאנחנו מקבלים תמורה נאותה עבור הכסף שאנחנו משלמים.

מיקי רוזנטל: אין פיקוח.

מיקי רוזנטל: זה עניין של יצירת סמנכ"ל במעמד, גם לפיקוח וגם למענה לציבור.

מיקי רוזנטל: לא יכול להיות - - -

אורלי לוי אבקסיס: זה לא רק פיקוח על כספים.

חיים כץ: על הכול.

חיים כץ: מה זה כספים?

חיים כץ: אם אני משלם לפנימייה בגין 1, 2, 3, אני צריך לוודא שהם עושים 1, 2 3.

חיים כץ: צריך ליצור סמנכ"ליה לפיקוח וצריך לשדרג את כל המענה לציבור.

חיים כץ: לא יכול להיות שזמן התגובה בביטוח לאומי הוא 45 יום ואז אחרי 40 יום הוא עונה שחסרים פרטים והוא לוקח עוד 45 יום.

מיקי רוזנטל: שלא לדבר על דרך ארץ.

חיים כץ: אני לא נכנס עכשיו מה אנחנו עושים בביטוח הלאומי, אבל אנחנו עושים.

חיים כץ: תהיה שם מהפכה.

חיים כץ: תהיה מהפכה, לא יעזור כלום.

חיים כץ: אני אריב עם העובדים, אני אריב עם מי שצריך.

חיים כץ: תהיה מהפכה, לא יעזור.

אורלי לוי אבקסיס: מה מתוכנן?

חיים כץ: לא, אני לא נכנס פה.

אורלי לוי אבקסיס: מה זה אומר?

אורלי לוי אבקסיס: למה אנחנו יכולים לצפות?

מיקי רוזנטל: תשאלי אותי, אני אספר לך אחר-כך.

חיים כץ: תהיה שם מהפכה.

חיים כץ: זה שהעובדים הסכימו לפיילוט, זה לא היה פשוט.

חיים כץ: חלק מהשכר של העובדים זה רכזי ביטוח לאומי ורכזי הוועדות.

חיים כץ: אני לא חושב שרכז שמתערב בוועדה צריך להיות לא מקצועי.

חיים כץ: צריך שבחירת הרופאים תהיה רנדומלית ולא שיקבעו אותם רכזי הוועדות.

חיים כץ: צריך לעשות סדר.

חיים כץ: מנואל, שאלת אותי כמה אחוזים ירד?

חיים כץ: אנחנו לא שם.

חיים כץ: אנחנו נקבל את התקציב ואז אני אשב ואקבל החלטות במה אני נוגע יותר ובמה פחות.

חיים כץ: הולך על ביטחון תזונתי, הולך על ילדים בסיכון.

חיים כץ: אין לי מספיק כסף לגעת בכל, אין לי.

חיים כץ: עכשיו אני צריך להחליט, האם אני נותן קצת לכל דבר או שאני הולך על שניים שלושה דברים.

חיים כץ: אני אבוא לפה ואז תצעקו שלא נעשה 1, 2 ו-3 ואז אני אגיד לכם: תשמעו, את כל הכוסות צבענו באדום, עלינו להר הבית.

מיקי רוזנטל: מתי תוכל לדווח לוועדה?

חיים כץ: תעבירו תקציב, 19 בנובמבר, אנחנו עובדים.

מיקי רוזנטל: אחרי שהתקציב יעבור, כמה זמן אתה צריך בשביל לסכם את היעדים במשרד שלך?

חיים כץ: מהר מאוד, אין לי זמן.

חיים כץ: אולי הממשלה תחזיק אחרי זה שנה, אז לא עשינו כלום.

חיים כץ: אנחנו צריכים לממש.

חיים כץ: אמרתי לחנן ש-150 מיליון מימוש ל-2015, אני ארה בך אם לא תממש את הכול, לא תרתי משמע.

חיים כץ: אני רוצה שתממש את הכסף כי כסף שאני לא ממש הולך.

חיים כץ: אנחנו נלחמים כדי להביא את הסחורה.

חיים כץ: אני יודע שאני צריך פיקוח, אני צריך מענה לציבור.

חיים כץ: אלה ששאלו שאלות מספריות יקבלו תשובות.

חיים כץ: אני מאוד מודה לכם על ההקשבה ועל הפרגונים.

מיקי רוזנטל: לגבי נושא הארנונה.

מיקי רוזנטל: אמרת שטיפלת בזה במסגרת חקיקה פרטית אבל עדיין נשארו אין ספור בעיות סביב העניין הזה.

מיקי רוזנטל: מה עושים?

מיקי רוזנטל: מספר חברי כנסת העלו את הנושא.

חיים כץ: תקשיב, אתם המחוקקים – להרחיב.

חיים כץ: הייתי יו"ר העבודה, שלושה אנשים: אילן גילאון, דב חנין ואני.

חיים כץ: הגשנו הצעת חוק שהיתה מורכבת מ-8.3 מיליון פטור מארנונה.

חיים כץ: אני חייב לציין את הרשויות המקומיות ואת מרים פיירברג שנתנו יד.

חיים כץ: אז בא האוצר ואמר שזאת הצעת חוק תקציבית.

חיים כץ: לקחתי את המחשב, 4 פעולות, ופיצלנו את זה ל-3 הצעות חוק ושלושתן עברו.

חיים כץ: אמרתי לאילן ודב: סבלנות, אנחנו מעבירים את כולן גם אם ייקח חודש או חודשיים.

חיים כץ: הנה הן עברו.

חיים כץ: עכשיו צריך להרחיב, לא הכול יחד.

אורלי לוי אבקסיס: חיים, היה לך כוח כי היית יו"ר מאוד חזק של ועדה שהיו לה שיניים.

אורלי לוי אבקסיס: היכולת של חבר כנסת – נכון, לוועדת הכספים יש שיניים וגפני יצליח במקום שגם אתה הצלחת.

אורלי לוי אבקסיס: אני מאמינה שיו"ר ועדת הכספים יצליח לעשות מה שעשה יו"ר ועדת העבודה והרווחה.

חיים כץ: אתה חבר כנסת מעולה בעיניי.

חיים כץ: גם בתור חבר כנסת מעולה יש לך מכסות ואתה מוגבל.

חיים כץ: אמר אבנר שבינואר העלאת שכר למטפלים.

חיים כץ: אני צריך להגיש הצעת חוק שתזכה אותם ב-300 שקלים האלה.

אורלי לוי אבקסיס: או שתחריג אותם, זאת גם אופציה.

חיים כץ: זה לא משנה.

חיים כץ: אני צריך להגיש הצעת חוק ממשלתית.

חיים כץ: אני הולך לעשות את זה.

חיים כץ: כמה זמן יש לי לעשות, שבועיים?

חיים כץ: אני צריך לגעת בשלושה, ארבעה חוקים.

חיים כץ: שוב פעם, זה סדרי עדיפויות.

חיים כץ: אני לא מגיש 15 הצעות חוק ממשלתיות.

חיים כץ: תעזור לי, תעזור לי.

חיים כץ: בכמה חוקים תמכו לך אתמול?

אורלי לוי אבקסיס: הפילו לי את הכול.

חיים כץ: המשרד תמך.

אורלי לוי אבקסיס: לצערי הרב, חיים, אתה לא חבר בוועדת השרים לחקיקה.

אורלי לוי אבקסיס: אם היית שם אין לי ספק שהחוקים של הילדים - - -

חיים כץ: המשרד תמך בך.

אורלי לוי אבקסיס: המשרד תמך אבל לא מי שמנהל את המאבק.

אורלי לוי אבקסיס: איילת שקד ואחרים - - -

אילן גילאון: הוא לא נתן תשובה להשוואת הקצבה לשכר המינימום.

אילן גילאון: זאת עצומה פרטית.

חיים כץ: אל תהיה לי שחקן.

חיים כץ: אנחנו בוועדה הבאנו 100 מיליון.

<נעמי מורביה: ה-100 מיליון הלכו לקבוצות חזקות ולא לאנשים עם מוגבלות שמחזיקים עובדים זרים.

<נעמי מורביה: ידך היתה במעל, ידך היתה במעל.

<נעמי מורביה: ניסיתם להקים מועדונים ב-50 מיליון - - האנשים המוגבלים לא קיבלו תוספות.

משה גפני: אדוני השר.

משה גפני: אני מבקש להודות לך על הדיון המעניין הזה.

משה גפני: נמשיך את הדיון בעניין הזה.

משה גפני: אדוני השר, דיברתי גם עם המנכ"ל שעושה עבודה מצוינת.

משה גפני: בכלל, יש לך צוות מצוין.

משה גפני: לגבי הנושא של הפיגור של האוטיזם שצריכים דיור בקהילה, אין לזה תקציב.

<חנן פריצקי: יהיה לזה מענה.

<חנן פריצקי: יהיה מענה גדול.

משה גפני: קיבלתי פניות וגם חבר הכנסת מקלב קיבל.

אורי מקלב: יש מקרי חירום שאנשים לא יכולים להיות בבית.

אורלי לוי אבקסיס: הוא צודק, צריך מינימום ילדים בשביל לפתוח כיתה.

אורלי לוי אבקסיס: זה לא הגיוני וזה לא נכון.

אורלי לוי אבקסיס: מריצים אותם אחר-כך קילומטרים על קילומטרים.

משה גפני: בסדר, אבל אין מכסות.

אורלי לוי אבקסיס: חבר הכנסת מקלב צודק.

משה גפני: אני לא פותח דיון על זה.

משה גפני: אני רוצה לדעת את עמדתך, אדוני השר לגבי העניין הזה שאדם נהיה זקן ומקבל קצבת זקנה.

משה גפני: הוא מפסיק לקבל קצבת כפולה, בין אם הוא נכה רדיפות הנאצים.

משה גפני: כל הדברים האלה שניסיתי להעביר בחקיקה.

משה גפני: קיבלתי כסף אבל חקיקה לא קיבלתי.

משה גפני: אני מבקש שתבדוק את העניין הזה של כפל קצבה.

משה גפני: זה פשוט לא נכון.

משה גפני: אדם נהיה זקן אבל הוא נכה רדיפות הנאצים.

משה גפני: אני מבקש להודות לך על הדיון, אני מבקש להודות לכל אלה שהשתתפו בדיון.

משה גפני: נתתי לך מכתב על כמה יתומים שהם פגועים.

חיים כץ: בדרך-כלל אתה מקבל תשובה חיובית על המכתבים שאתה נותן לי?

משה גפני: חיובית.

משה גפני: תודה רבה, הישיבה נעולה.